Home » ब्लॉग » बिजनेस आईडिया » कृषि और फार्मिंग » बकरी की बीमारियाँ एवं उपचार। Goat Disease & Treatment in Hindi.\nGoat Disease यानिकी बकरी की बीमारीयों पर वार्तलाप करने से पहले यह समझ लेना बेहद जरुरी है की बकरी पालन व्यवसाय बेहद कम निवेश के साथ शुरू तो किया जा सकता है । लेकिन खासकर बरसात में बकरियों की बहुत सारी संक्रामक बीमारियाँ शुरू हो जाती हैं जिसके चलते किसानों की बकरियाँ मर सकती हैं।\nइस डर से छोटे किसान बकरी पालन करने से भी डरते हैं। इसलिए आज हम इस लेख के माध्यम से यहाँ बकरियों के कुछ प्रमुख रोग अर्थात Goat Disease के बारे में वार्तालाप करेंगे। ताकि बकरी पालन करने वाले उद्यमी बकरी की बीमारीयों के बारे में जानकर अपनी बकरियों को इन बीमारीयों से बचाने की कोशिश करते रहें और उनका यह Business Plan सफलतापूर्वक आगे की ओर बढ़ता रहे।\nGoat Disease inaGoat\n1. चेचक या गोटपॉक्स (Goat Pox Goat Disease )\nचेचक में बकरी की देखभाल Caring in Goat pox Goat Disease):\nचेचक के टीके :\n2. बकरी को निमोनिया (Pneumonia Goat Disease)\nनिमोनिया न हो इसके लिए क्या करें:\nबकरियों को निमोनिया का टीका:\n3. ऊतकक्षयी आंत्रशोध (Enterotoxaemia Goat Disease)\nऊतकक्षयी आंत्रशोध में क्या करें\n4. खुरपका-मुँहपका रोग (Foot and Mouth Goat Disease)\nखुरपका मुहंपका रोग के लक्षण :\nखुरपका मुहँपका रोग में क्या करना चाहिए:\n5. पशुमाता (Rinderpest Goat Disease)\nपशुमाता रोग के लक्षणः\nपशुमाता रोग में क्या करना चाहिए:\n6. पी.पी.आर. या गोट प्लेग (PPR or Goat plague)\nपी.पी.आर रोग के लक्षण (Symptoms of PPR Goat Disease):\nपी.पी.आर में क्या करना चाहिए:\n7. मुखशोथ या कंटेजियस एकथाइमा (Orf or Contagious Ecthyma) :\nमुखशोथ रोग के लक्षण(Symptoms of Orf Goat Disease):\nमुखशोथ में क्या करना चाहिए:\n8. गलघोंटू या हिमोरेजिक सेप्टीसेमिया (Haemorrhagic Septicaemia Goat Disease )\nगलघोंटू रोग के लक्षणः\nगलघोंटू रोग में क्या करना चाहिए:\n9. लंगड़ा बुखार या ब्लैक क्र्वाटर (Black Quarter Goat Disease):\nलंगड़ा बुखार रोग के लक्षणः\nलंगड़ा बुखार में क्या करना चाहिए:\n10. तड़का या एन्थ्रक्स (Anthrax Goat Disease)\nएन्थ्रक्स रोग के लक्षणः\nएन्थ्रक्स में क्या करना चाहिए:\n11. कॉक्सीडियोसिस (Coccidiosis Goat Disease)\nकॉक्सीडियोसिस रोग के लक्षणः\nकॉक्सीडियोसिस में क्या करना चाहिए:\n12. बकरियों की जूं\nजूँ पड़ने पर क्या करें :\n13. आफरा या टिम्पैनी (Tympani or Bloat Goat Deases):\nआफरा रोग के लक्षणः\nआफरा में क्या करना चाहिए:\n14. बकरियों का कृमिरोग (Goat Disease Worm infestation) :\nकृमिरोग के लक्षणः\nकृमिरोग में क्या करना चाहिए:\nयह विषाणु (वायरस) जनित भयंकर संक्रामक तथा छूत की बीमारी है । श्वसन प्रक्रिया, त्वचा के घाव के माध्यम से विषाणु स्वस्थ बकरियों के देह में प्रवेश करता है । एवं 2-7 दिनों के अंदर रोग के लक्षण उभरते है ।\nइस Goat Disease अर्थात रोग के प्रथम चरण में दैहिक तापमान बढ़ता रहता है जो 106° फेरनहाइट तक हो सकता है, नाक और आंखों से पानी निकलता है। होंठ, मुँह, थन, चूचुक पूंछ के नीचे तथा शरीर के अन्य हिस्सों पर घने छाले निकल आते है ।\nइस Goat Disease से पीड़ित पशु को अन्य स्वस्थ बकरियों से अलग रखना होगा । छालों तथा घावों को हाइड्रोजन परऑक्साइड और गुनगुने पानी से साफ करना होगा । पॉक्स वायरस (Pox virus) द्वारा संक्रामित होने पर बकरियां सुस्त हो जाती है । इस समय बकरियों अन्य संक्रमणों से बचाने के लिए एन्टिबायोटिक दवांए जैसे ऑक्सीटेट्रासाइल्किन, एम्पीसिलिन, स्ट्रेप्टोपेनिसिलिन आदि दी जा सकती हैं । इस रोग से बकरियों को बचाने के लिए पहले ही टीका लगाना आवश्यक है ।\nगोट पॉक्स टीका (IVRI) 0.3 मिलिलिटर प्रत्येक बकरी को कान के बाहरी हिस्से में (ऊपर से एक इन्च नीचे) त्वचा के नीचे इंजेक्शन लगाना होगा । इंजेक्शन लगाने वाले स्थान को साफ करने के लिए स्पीरिट या आयोडिन का प्रयोग नहीं करना चाहिए । टीका रक्तनलिका में प्रवेश न करें |3माह की आयु में पहली बार एवं बाद में वर्ष में एक बार यह टीका लगाना होगा ।\nइस Goat Disease की उत्पति पानी में भीगने से, ठंड लग जाने से या अचानक मौसम के परिवर्तन से बकरियों को सर्दी-जुकाम के कारण हो सकता है । इस दौरान बकरियां कई प्रकार के रोग जीवाणु द्वारा आक्रान्त हो सकती है । रोग पुराना हो जाने पर छाती में कफ (cough) जमा हो जाता है, जिससे निमोनिया हो सकता है । बकरियां कमजोर हो जाती है, नाक से सर्दी बहती है, खाने में अरूचि, कब्ज की शिकायत रहती है एवं पशु जुगाली करना बंद कर देता है ।\nदैहिक तापमान बढ़कर (104° -107° फेरनहाइट) हो जाता है व बकरी सुस्त हो जाती है । माइकोप्लासमा माइकोयडिस वर कैप्री (Mycoplasma mtv/coides par capri) नामक जीवाणु द्वारा आक्रान्त होने पर इस रोग को बकरियों के संक्रामक प्लूरो-निमोनिया (Contagious Caprine Pleuro Pneumonia) या संक्षेप में CCPP कहते हैं । यह Goat Disease एक भयंकर बीमारी है । इस रोग से एक साथ कई बकरियां पीडित होती हैं एवं इनकी मृत्यु हो जाती है ।\nसाफ सुथरे तरीके से बकरी पालन करने पर इस रोग से बचा जा सकता है । बकरियों को ठंड लगने से बचाना होगा तथा उनका आवास सूखा रखना होगा । सामान्य सर्दी जुकाम या निमोनिया में जीवाणु का आक्रमण होता है, इसलिए एंटीबायोटिक जैसी दवाओं से फायदा होता है । जैसे ऑक्सीटेट्रासाईल्विन, एम्पीसिलिन व क्लोकसासिलिन आदि ।\nदैहिक तापमान अत्याधिक बढ़ जाने पर ज्वर कम करने की दवा देनी होगी । जैसे-पैरासिटामल, नोवलजिन-वेट, वैलविनेट-वेट, वोलिन आदि । बकरियों को संक्रामक प्लूरो निमोनिया या CCPP होने पर एंटीबायोटिक जैसी दवाओं के प्रयोग से फायदा होता है । इस रोग के रोकथाम के लिए पहले से टीका लगाना होगा ।\nइस Goat Disease से बचने के लिए सी.सी.पी.पी वैक्सीन (CCPP vaccine, IVRI) 02 मिलिलिटर प्रत्येक बकरी के कान के ऊपरी हिस्से में त्वचा के नीचे वर्ष में दो बार इंजेक्शन लगाना होगा ।\nक्लॉसट्रीडियम परफ्रिन्जेन्स (Clostridicum perfringens) नामक जीवाणु द्वारा यह Goat Disease अर्थात रोग होता है । संक्रमित पानी तथा भोजन के माध्यम से रोग उत्पन्न करने वाले जीवाणु स्वस्थ बकरी के शरीर में प्रवेश करके आंत में टॉक्सिन (toxin) या विष उत्पादन करके यह रोग उत्पन्न करते हैं ।\nपेट में तेज दर्द व बकरी छटपटाती है । सांस लेने व छोड़ने में परेशानी होती है । पेट फुल जाता है । तरल मल, मांसपेशी में खींचाव व हल्का कंपन महसूस होता है । मेमनों में सहनशीलता कम होने के कारण अचानक उनकी मृत्यु हो जाती है ।\nइसकी चिकित्सा से कोई विशेष फायदा नहीं होता है । इस भयंकर रोग से बकरियों को बचाने के लिए वर्ष में दो बार टीका लगाने की जरूरत है । डेढ़ माह के बच्चों को टीका लगाया जाता है, 21 दिनों के बाद बूस्टर डोज एवं बाद में वर्ष में दो बार । एन्टेरोटॉक्सीमिया वैक्सीन टाइप-डी (Enterotoxaemia Vaccine type D, Intervet) 2.5 मिलि. प्रत्येक बकरी के त्वचा के नीचे इंजेक्शन दिया जाता है । एन्टेरोटॉक्सीमिया वैक्सीन (टाइप सी व डी) की मात्रा प्रत्येक बकरी के लिए5मिलि है ।\nयह विषाणु जन्य भयंकर प्रकार की छूत की बीमारी अर्थात Goat Disease है । बकरी सहित सभी विभाजित खुरों वाले पशुओं को यह रोग हो सकता है । पीड़ित पशु के मुँह तथा पैर (खुर) में घाव इस रोग का प्रधान लक्षण होने के कारण इसे फूट एन्ड माउथ डिजिज या संक्षेप में एफ.एम.डी (FMD) कहते हैं ।\nइस Goat Disease में प्रथमावस्था में पीड़ित पशु को तेज बुखार (104° -106° फेरनहाईट) होता है । जीभ पर फफोलें निकलते हैं । बाद में उनके फटने पर घाव बन जाता है, जीभ सूज जाता है तथा लाल हो जाता है, जीभ के छाले फटने पर बुखार कम हो जाता है जीभ पर घाव के कारण बकरी कुछ खा नहीं पाती है ।\nखुरों के बीच घाव होने के कारण बकरी को चलने फिरने में परेशानी होती है, वह लंगड़ाकर चलती हैं । गर्भवती बकरी का गर्भपात हो सकता है । दुधारू बकरियों का दूध कम हो जाता है । बकरियों की प्रजनन क्षमता कम हो जाती है तथा गर्भधारण करने में विंलब होता है ।\nचूंकि यह रोग विषाणु जन्य है, अतः इसकी चिकित्सा नहीं है । लक्षणों के आधार पर निम्नलिखित चिकित्सा की जा सकती है । 1 % फिटकिरी (alum) या पोटाशियम परमैंगानेट युक्त पानी (1 : 2000) से मुँह का घाव साफ करके बोरोग्लिसारिन मलहम (1 ग्राम बोरिक ऐसिड पावडर 60 मिलि ग्लिसरिन के साथ मिलाकर लगाने से तुंरत ठीक हो जाता है ।\nपैर का घाव2% तूंत (Copper sulphate) के पानी से साफ करके जीवाणुनाशक मलहम, जैसे हिमाक्स (Himax) डर्मोंसेप्ट (Darmocept) या सोरिन (Sorin) लगाना होगा । पैर के घाव पर मक्खी बैठने से वह अंडा देगी या कीड़े (मक्खी का लार्वा) हो सकते हैं । ताकि मक्खी न बैठे इसलिए 1 भाग तारपिन तेल, 1 भाग यूकेल्पिटस तेल एवं 15-20 भाग तिल या नारियल का तेल एक साथ मिलाकर दिन में 2-3 बार इस Goat Disease में लगाना होगा । पैर के घाव में कीड़े हो जाने पर यह तेल लगाकर कीड़ा निकालना होगा ।\nसिर्फ तारपिन तेल से भी यह कार्य किया जा सकता हैं । यह ध्यान रखना होगा कि इसके लिए फिनाईल का प्रयोग न किया जाए । जीवाणु के आक्रमण को रोकने तथा मुँह एवं पैर के घाव को जल्दी ठीक करने के लिए ब्रॉड स्पेकट्रम (broad spectrum) एन्टिबायोटिक जैसी दवा का इंजेक्शन के रूप में प्रयोग करने से इस Goat Disease में फायदा होता है । जैसे आक्सीटेट्रसाईक्लिन, एम्पीसिलिन, स्ट्रेप्टोपेनिसिलिन आदि ।\nबुखार अधिक होने पर उसे कम करने की दवा देनी होगी । नोवलजिन या बोलिन या वैल्जिनेट वेट 2-8 मिलि मांसपेशी में इंजेक्शन (शारीरिक वजन के अनुसार मात्रा ठीक करनी होगी । निर्धारित समयसूची के अनुसार प्रतिशोधक टीका के प्रयोग से इस रोग को रोक पाना संभव है । रक्षा – ओवैक (Raksha ovac, Indian Immunologicals) मात्रा : 1 मिलि मांसपेशी में इंजेक्शन 1 पहला टीका4महीने की उम्र में, तदुपरांत प्रत्येक9महीने के अंतर पर टीका देना होगा । यह 10 मिलि वॉयल में उपलब्ध है ।\nयह Goat Disease अर्थात रोग गाय, भैंस, भेड़ आदि प्राणियों के जैसे बकरियों को भी हो सकता है । यह विषाणु जन्य छूत की बीमारी है ।\nइस Goat Disease से पीडित पशु को तेज बुखार (1050-107° फेरनहाईट) होता है । आंखें लाल हो जाती हैं तथा कांची निकलता है । होठों के अंदर, जीभ के नीचे, मूर्धा तथा जबड़ों में दाने निकल आते है । एवं घिसने पर घाव बन जाते हैं । प्रथमवस्था में कब्ज की शिकायत होती है, एवं 4-5 दिनों के अंदर पशु पानी के जैसे तरल मल त्याग करता है तथा बुखार कम हो जाता है । पीड़ित पशु खाना छोड़ देता है । रोग शुरू होने के 7-12 दिनों के अंदर पशु की मृत्यु हो जाती है ।\nसामान्यत: इस रोग की कोई विशेष चिकित्सा नहीं है । लक्षणानुसार चिकित्सा की जाती है । जीवाणु के आक्रमण को रोकने के लिए ब्रॉड स्पेकट्रम (broad spectrum) एन्टिबायोटिक इंजेक्शन लगाना होगा । तरल मल को बंद करने के लिए डेक्सट्रोज सैलाइन (Dextrose saline) इंजेक्शन देने की आवश्यकता है ।\nहमारे देश में इस रोग का प्रकोप काफी कम है । तथापि, जिस क्षेत्र में बकरियों को यह रोग होता है, वहाँ इसके प्रतिशोधक टीके की जरूरत है । जी.टी.वी रिन्डरपेस्ट वैक्सीन (G.T.V. Rinderpest vaccine, IVRI/BAIF) 1 मिलि त्वचा के नीचे इंजेक्शन, एकबार यह टीका लगाने के बाद 4-5 वर्षों तक इस रोग की संभावना नहीं रहती है ।\nइस Goat Disease को पेस्टी डेस पेटिटस रूमिनेन्टस (Peste des petits ruminants) या संक्षेप में पी.पी.आर. कहते हैं यह बकरियों की भंयकर छूत की बीमारी है । इसे बकरी का प्लेग भी कहते हैं ।\nएक विशेष प्रकार का विषाणु बकरियों तथा भेड़ों में यह रोग फैलाता है । पशुमाता रोग सृष्ट करने वाले विषाणु तथा पी.पी.आर. विषाणु में कई समानताएं हैं । इन दोनों रोगों के लक्षणों में भी समानताएं हैं (तेज बुखार, अतिसार एवं सांस की तकलीफ) वर्ष 1989 में भारत में सर्वप्रथम भेड़ और बकरी के पीड़ित होने की सूचना मिलती है । वर्तमान भारत के सभी राज्यों में यह रोग होता है ।\nयह Goat Disease भेड़ की अपेक्षा बकरियों को अधिक होता है । 4-12 महीनों की बकरियों को यह रोग अधिक होता है । किसी पशुशाला या क्षेत्र में लगभग 75-90% बकरियां इकट्ठे इस रोग से पीड़ित होती है, एवं इसमें मृत्युदर लगभग 50% से अधिक है, आंखों की कनजंक्टाइना, मुँह अथवा श्वसन तंत्र के माध्यम से इस रोग का विषाणू स्वस्थ बकरियों के शरीर में प्रवेश करता है एवं 4-7 दिनों के अंदर लक्षण नजर आते हैं ।\nप्रथमावस्था में, बकरी को तेज बुखार (1059-107° फेरनहाईट) होता है, एवं खाने अरूचि, ऊंघना, आंख तथा कानों से पानी निकलता है, तदुपरांत आँखें लाल आँखों में कांची होता है । होंठों, जीभ, मूर्धा, जबड़ा व मुंह के कोने में घाव होता है । बुखार होने के 3-4 दिनों के बाद से बकरी पानी के जैसे तरल मल त्यागती है । बाद में खांसी व सांस लेने में तकलीफ होती है । इस Goat Disease में अतिसार शुरू होने के एक सप्ताह के अंदर पीड़ित पशु की मृत्यु हो जाती है ।\nइस रोग के इलाज से फायदा नहीं होता है । तथापि, रोग के दौरान बकरियों को जीवाणु के संक्रमण से बचाने के लिए ब्रॉड स्पेकट्रम एन्टिबायोटिक (जैसे स्ट्रप्टोपेनिसिलिन, जेन्टामाईसिन आदि) निर्धारित मात्रा में दी जाती है । इसके अलावा बुखार कम करने की दवा (जैसे बोलिन) एवं एन्टिहिस्टामिन (जैसे एविल या क्लोरिलवेट) प्रयोग करने से फायदा मिलता है । अत्याधिक अतिसार होने पर शरीर में पानी कम हो जाता है । तब इस Goat Disease में डेक्सट्रोज या नार्मल सेलाईन इंजेक्शन नस में देना होगा ।\nइस बीमारी में हाईपर इम्युन सिरम मिलने पर पीड़ित बकरी के नस में5मिलि इंजेक्शन देने पर वह स्वस्थ हो जाती है । इस रोग से बकरियों को बचाने के लिए पहले से ही पी.पी.आर. टीका देना होगा । वर्तमान (IVRI) के मुक्तेश्वर कैंपस एवं चेन्नई, तमिलनाडु में स्थित पशुचिकित्सा तथा पशुपालन विश्वविद्यालय में पी.पी.आर. टीका तैयार किया जाता है ।\nआने वाले दिनों में यह टीका दूसरे राज्यों में भी तैयार किया जाएगा । इसे 4° सेलसियस की तापमान में 1 वर्ष तक रखा जा सकता है एवं एक बार प्रयोग करने पर अगले तीन वर्षों तक इस रोग के विरुद्ध प्रतिरोध क्षमता बन जाती है । इसका दाम भी कम है इस टीके की पाश्र्व प्रतिक्रिया कम होती है, इसका प्रयोग गर्भावस्था के दौरान भी किया जा सकता है ।\nयह Goat Disease विषाणु जन्य छूत की बीमारी है । सामान्यत: यह रोग भेड़ तथा बकरी को होता है । तथापि, यह रोग पशु से मनुष्य के शरीर में भी फैल सकता है । प्रत्यक्ष रूप से अथवा भोजन, पशुशाला में प्रयोग होने वाले सामान, असबाबों के माध्यम से भी रोग फैलाने वाले विषाणु स्वस्थ बकरियों के शरीर में प्रवेश करते हैं तथा 2-3 दिनों के अंदर ही लक्षण दिखाई पड़ता है ।\nमुँह के कोने में तथा होठों के चारों तरफ घाव होना इस रोग के मुख्य लक्षण है । यह रोग बकरियों को किसी भी उम्र में हो सकता है । तथापि, शावकों को यह रोग अधिक होता है । सर्वप्रथम, इस Goat Disease से पीड़ित बकरियों के मुँह के कोने तथा होठों के चारों तरफ छोटे-छोटे लाल मसा निकलते हैं । बाद में इनमें पस भर जाता है । इनके फटने पर पस निकलता है एवं सूख जाते हैं ।\nबाद में सूखी त्वचा झर जाती है । यह प्रकिया लगभग एक माह तक चलती है । सूखी पपड़ी झर जाने के बाद होठों पर या मुँह के कोने में कोई दाग नहीं रहता है । चूंकि इस रोग में मुँह के कोने में तथा होठों पर घाव निकलता है, इसलिए बकरी खा नहीं सकती और कमजोर हो जाती है ।\nसामान्यतः इस रोग में मुँह पर घाव निकलता है, कभी-कभी यह शरीर के अन्य अंश में भी फैलता है, जैसे आंख, नर बकरों के स्क्रोटम तथा श्वसन तन्त्र में भी घाव निकल सकता है । इस Goat Disease अर्थात बिमारी में, एक साथ कई बकरियां बीमार पड़ती हैं तथापि, इस रोग में मृत्युदर बहुत कम है । मृत्युदर कम होने पर भी बकरियों की शारीरिक वृद्धि कम होने के कारण इस व्यवसाय में हानि होती है ।\nइस Goat Disease अर्थात बीमारी की विशेष कोई चिकित्सा नहीं है । तथापि, घाव पर जीवाणुनाशक मल्हम (जैसे हिमैक्स, सोरिन, उकाडिन आदि) लगाने से फायदा होता है । जिस बकरी को यह रोग होता है, उसे आने वाले 2-3 वर्षों में यह रोग पुनः नहीं होता है । जिस पशुशाला में रोग प्रारंभ हुआ है, उसमें पाली जा रही स्वस्थ बकरियों को यह प्रतिरोधक टीका लगाया जा सकता है । जिस पशुशाला में बार-बार यह रोग फैलता है, वहाँ टीका लगवाने की आवश्यकता है । बाजार में यह टीका उपलब्ध नहीं है ।\nमुँह पर निकले घावों पर से सूखी पपड़ी (dried scales) को चूर्ण करके इस रोग का टीका तैयार किया जा सकता है । पपड़ियों की 1% सस्पेंशन तैयार करके उसे 50% ग्लिसरल सेलाइन में मिलाकर (1% suspension of dried scabs in 50% glycerol saline) टीका तैयार किया जाता है । इस टीके को बकरी की ऊरु के अंदर त्वचा पर खंरोच डालकर (scarification) प्रयोग किया जाता है । टीका लगाने के एक सप्ताह के अंदर टीका लगाने के स्थान पर लाल दाने निकलने पर यह धारणा की जा सकती है कि टीका ठीक प्रकार से लगाया गया है ।\nइस प्रकार से टीका लगाने के तीन सप्ताह के बाद रोग प्रतिरोध की क्षमता बनती है एवं यह 2-3 वर्षों तक स्थायी रहती है, 6-8 सप्ताह के मेमनों को पहले इस प्रकार से टीका लगाया जाता है । अनुभवी पशुचिकित्सक की सहायता के बिना यह टीका तैयार करना तथा प्रयोग करना अनुचित है ।\nयह Goat Disease जीवाणु जन्य खतरनाक रोग है । सामान्यतः यह रोग गाय तथा भैसों को अधिक होता है तथापि बकरियां भी इस रोग से पीड़ित होती है । पास्तुरेल्ला मल्टीसिडा (Pasteurella muiltocida) नामक जीवाणु से यह रोग फैलता है ।\nइस Goat Disease से पीड़ित पशु को तेज बुखार (1069-107° फेरनहाइट) होता है, पशु ऊंघने लगता है तथा मांसपेशी में कंपन होता है भोजन तथा जुगाली करना बंद कर देता है । जबड़े के नीचले हिस्से में सूजन हो जाता है, सांस नलिका में दबाव पड़ने के कारण सांस लेने तथा छोड़ने में परेशानी होती है । सूजन क्रमशः गले से छाती तक फैल जाता है । मुँह, आंख व नाक की श्लेष्मल झिल्ली या म्यूकस पर्दा लाल हो जाता है । तरल मल के साथ रक्त निर्गत हो सकता है । अधिकतर पीड़ित पशु की मृत्यु एक दिन में ही हो जाती है ।\nज्यादातर पीड़ित पशु की चिकित्सा प्रारम्भ होने से पूर्व ही उसकी मृत्यु हो जाती है । इसलिए चिकित्सा तुरंत प्रांरभ करनी चाहिए । स्ट्रेप्टोमाइसिन, आक्सीटेट्रासाइक्लिन जैसी एन्टिबायोटिक दवाओं के प्रयोग से फायदा होता है । वर्ष में एक बार प्रतिशोधक टीका लगाने से इस रोग को रोक पाना संभव हैं । पहला टीका लगाने की आयु6माह है । एच.एस. वैक्सीन ( H.S. Vaccine, IVRI)2मिलि प्रत्येक बकरी की त्वचा के नीचे इंजेक्शन के रूप में दी जा सकती है ।\nयह Goat Disease जीवाणु जन्य संक्रामक रोग है । क्लोसट्रिडियम सोवेई (Clostriditunt chau00ei) नामक जीवाणु से यह रोग फैलता है । सामान्यतः यह रोग गाय, भैंस को अधिक होता है तथापि, यह बकरियों को भी हो सकता है ।\nइस Goat Disease से पीड़ित पशु को तेज बुखार (105° -107) फेरनहाइट) होता है । पशु भोजन तथा जुगाली करना बंद कर देता है । पीड़ित पशु लंगड़ाने लगता है, उसके देह में कंपन होता है तथा पीठ टेढा करके रखता है । शरीर की पेशीयुक्त हिस्सों में अर्थात् पैर के ऊपरी हिस्से छाती व कंधों में सूजन हो जाता है और उन स्थानों को दबाने से कचकच’ या ‘बजबज’ आवाज निकलती है । पीड़ित पशु की मृत्यु दो तीन दिनों के अंदर हो जाती है । कभी-कभी उक्त किसी भी लक्षण को दर्शाने से पूर्व पशु की मृत्यु हो जाती है ।\nइस रोग की चिकित्सा तुरंत शुरू करनी चाहिए, क्योंकि रोग के लक्षण प्रकट होने के 2-3 दिनों के अंदर ही पशु की मृत्यु हो सकती है । बीमारी की प्रथमावस्था में पेनिसीलिन इंजेक्शन के प्रयोग से फायदा होता है । वर्ष में एकबार प्रतिशोधक टीका लगाने से इस रोग की रोकथाम संभव होती है । प्रथम टीका लगाने की आयु6माह है ।\nमात्रा बी.क्यू. वैक्सीन (B.Q. Vaccine, IVRI)2मिलि प्रत्येक बकरी की त्वचा के नीचे इंजेक्शन काफी है । गलघोंटू और लंगड़ा बुखार का युग्मटीका बाजार में उपलब्ध है जिसके प्रयोग से एकसाथ दोनों रोग से बच पाना संभव है । इसके अतिरिक्त, गलघोंटू, लंगड़ा बुखार और खुरपका-मुँहपका रोग का भी टीका इकत्रित रूप में उपलब्ध है ।\nगाय, भैंस, भेड़ आदि प्राणियों की भांति बकरियां भी इस रोग से पीड़ित होती हैं यह Goat Disease बेसीलस एन्थेसिस (Bacillius anthracis) नामक जीवाणु से यह रोग फैलता है ।\nइस Goat Disease अर्थात रोग से पीड़ित बकरी बिना किसी लक्षण दर्शाए ही अचानक मर सकती है । पीडित बकरी के एक-दो दिन जिन्दा रहने की स्थिति में रोग के निम्नलिखित लक्षण प्रकट होते है । बकरी को तेज बुखार (104-105° फेरनहाइट) होता है, भोजन तथा जुगाली करना बन्द कर देती है पैरों तथा शरीर में कम्पन होता है तरल मल के साथ रक्त निर्गत होता है । सांस लेने तथा छोड़ने में परेशानी होती है गला तथा पेट के नीचले हिस्से में सूजन होती है । क्रमश: शरीर में ऐंठन तथा तदुपंरात प्राणी की मृत्यु हो जाती है ।\nइस Goat Disease में पेनिसिलिन इंजेक्शन लगाने से फायदा होता है । अन्य जीवाणु नाशक दवाएं जैसे- ऑक्सीटेट्रासाइक्लिन, एम्पीसिलिन व क्लोक्सासिलिन आदि निर्धारित मात्रा में दी जा सकती है । नियमित टीका लगाने से इस रोग से बकरियों को बचा पाना संभव है । एन्थ्रेक्स स्पोर वैक्सीन (Anthrax spore vaccine) 1 मिली. प्रत्येक बकरी को त्वचा के नीचे इंजेक्शन, वर्ष में एक बार दिया जा सकता है ।\nयह Goat Disease प्रोटोजोआ जन्य रोग है । मुर्गियों के फार्म में यह रोग अधिक होने पर भी बकरियों को भी यह रोग हो सकता है ।\nइस Goat Disease अर्थात रोग से पीड़ित बकरियों को दस्त या अतिसार होता है । तरल मल के साथ रक्त भी निकल सकता है । शावकों में यह रोग अधिक होता है । बकरियों के तरल मल को सूक्ष्मदर्शी यंत्र के द्वारा जांच करने पर कॉक्सीडियोसिस रोग के बारे में पता चलता है ।\nनम वातावरण में कॉक्सीडियोसिस रोग का संक्रमण अधिक होता है । इसलिए बकरियों के आवास (पशुशाला) को साफ सुथरा व सूखा, रखना चाहिए । दवा के ठीक प्रयोग से यह रोग ठीक हो सकता है । काक्सीडियोसिस रोग प्रतिरोधक दवा: डायाडिन टैबलेट (Diadin) 1 ग्राम5कि.ग्रा. दैहिक वजन के हिसाब से या सल्फामेथाजिन टैबलेट (5 ग्राम) प्रत्येक बकरी को एक टैबलेट दोनों दवाओं में पहले दिन के बाद मात्रा आधा कर देने से 3-4 दिनों के अंदर फायदा होगा ।\nकई बार बकरियों के शरीर पर जूं निकल आते हैं । शरीर के बाल (रेशों) का चमक चला जाता है । बाल रूक्ष हो जाते है । जूं, किलनी या दूसरे कीड़े मकोड़े के आक्रमण से बकरियों के शरीर पर खुजली, दाद या खाज होता है । कई बार ये बाह्य परजीवी कीड़े विभिन्न रोगसृष्ट करने वाले जीवाणु के वाहक (Carrier) का कार्य करते है ।\nबकरियों के आवास (पशुशाला) को साफ सुथरा तथा बाह्य परजीवी से मुक्त रखना होगा । बकरियों के जू को भगाने के लिए दवा मिलाए हुए घोल में बकरियों को डुबोना होगा. या दवायुक्त चूर्ण (पाउडर) उसके शरीर पर मलना होगा । जैसे पेस्टोबैन (Pestoban) 1:10 अनुपात में पानी के साथ मिलाकर या बुटक्स (Butox)2मिलि दवा प्रति एक लीटर पानी में घोलकर बकरी के शरीर पर छिड़कने (स्प्रे) से फायदा होता है ।\nयह ध्यान रखना चाहिए कि ऐसी कीड़े मारनेवाली दवाएं प्राणियों को हानि भी पहुँचाती है । इसलिए बकरियों के मुँह को बांधकर या मुँह पर जाली लगाकर यह दवा प्रयोग की जाती है । दवा प्रयोग करने के दो तीन दिन बाद पुनः प्रयोग की जा सकती है ।\nअपच के कारण पेट के अंदर गैस भर जाने से यह रोग होता है ।\nइस Goat Disease में अचानक पेट में भयानक रूप से सूजन हो जाता है । बकरी भोजन तथा जुगाली करना बंद कर देती है । कब्ज के साथ-साथ, कभी-कभी मल-मूत्र बंद हो जाता है । कभी-कभार पानी के जैसे तरल मल भी हो सकता है । इस रोग में बकरी मिमियाती है और सांस रूक जाने से उसकी मृत्यु हो जाती है । माँडी जैसे खाना, धान या चावल, दानेदार भोजन, आटा, चाशनी आदि अधिक मात्रा में खा लेने से यह बीमारी हो सकती है ।\nउचित चिकित्सा से यह रोग ठीक हो सकता है । विटामिन बी , (Vitamin B,) इंजेक्शन लगाने से कार्बोहाइड्रेट चयापचय ठीक तरह से होता है । प्रत्येक पीडित बकरी को 8 ग्राम मैग्नेशियम कार्बोनेट (Magnesium carbonate) या मैग्नेशियम टाईसिलिकेट (Magnesium trisilicate) जैसी एन्टासिड (Antacid ) पिलाया जा सकता है । विष्ठा बंद हो जाने पर 20 मिलि मिल्क ऑफ मैग्नेशियम (Milk of Magnesia) पिलाने से फायदा होता है । पेट में गैस भर जाने पर बकरी को तकलीफ होती है, पेट में छेद करके गैस निकाल देना होगा ।\nइसके लिए ‘ट्रकर व कैनूला’, का प्रयोग किया जाता है आवश्यकता पड़ने पर नॉर्मल सैलाइन (Normal saline) के साथ सोडियम बाइकार्बोनेट (Sodium bicarbonate 7.5%) मिलाकर नस में (15 मिलि) इंजेक्शन लगाना होगा । जरूरत पड़ने पर ऑक्सीटेट्रासाइक्लीन इंजेक्शन (5 मिलि) रूमेन के अंदर एवं एविल इंजेक्शन (5 मिलि) मांसपेशी में लगाना होगा। पशुचिकित्सक के परामर्शानुसार यह कार्य करना चाहिए ।\nबकरियों को विभिन्न प्रकार की कृमि आक्रमण करती है । जैसे- गोलकृमि, टेषवर्म एवं फ्लूक ।कृमियां सामान्यत: पेट के अंदर व क्षुद्रान्त में रहती हैं तथा प्राणी द्वारा खाए गए संपूर्ण भोजन का सारतत्व खा लेती है । बकरी खाद्याभाव से क्रमशः कमजोर हो जाती है, इस Goat Diseaseमें खून की कमी नजर आती है । कृमि के संक्रमण से शारीरिक वृद्धि कम होती है और दूध उत्पादन में भी कमी आती है ।\nकृमि से फैलने वाली बीमारी की प्रथमावस्था में कोई लक्षण नजर नहीं आते है । परंतु सूक्ष्मदर्शी यंत्र के द्वारा मल की जांच करने पर कृमि के अंडे नजर आते हैं । कई दिनों तक कृमि के संक्रमण से पीड़ित रहने पर इसके लक्षण प्रकट होते है तथा बकरी की मृत्यु भी हो सकती है । इस Goat Disease से पीड़ित बकरी की खाने-पीने की इच्छा रहने के बावजूद उसका शरीर कमजोर हो जाता है । बकरी तरल मल त्यागती है । कभी-कभी यह गाय के गोबर जैसे भी होता है । पेट लटक जाता है, उसकी चमक कम हो जाती है, त्वचा रूक्ष हो जाती है, कभी-कभी बाल भी झड़ जाते है ।\nअधिकांश कृमि बिना सूक्ष्मदर्शी यंत्र के दिखाई नहीं पड़ते हैं । परंतु उस यंत्र के द्वारा मल की जांच करके कृमि के अंडे की शिनाख्त करने के माध्यम से कृमि के संक्रमण के बारे में पता चलता है । किस प्रकार की कृमि से बीमारी हुई है, इसके बारे में पता करके निर्धारित मात्रानुसार कृमिनाशक दवा खिलानी होगी इसके अलावा,3महीनों के अंतराल में नियमित रूप से यह दवा खिलाने से इसका प्रतिरोध कुछ हद तक संभव है । इस Goat Disease में कृमिनाशक दवा सामान्यतः सवेरे खाली पेट में खिलायी जाती है ।\nइस दवा के साथ विटामिन बी-कॉम्प्लेक्स (Vitamin B-Complex) जैसी दवाओं के प्रयोग से फायदा होता है । गर्भवती बकरियों को कृमिनाशक दवा खिलाने से पहले पशुचिकित्सक से परामर्श कर लेना चाहिए, अन्यथा गर्भवस्था में ऐसी दवाओं का प्रयोग अनुचित है । कारण गर्भावस्था के दौरान सब कृमि नाशक दवाएं खिलाने से गर्भपात की आशंका रहती है ।\nबकरी पालन की सम्पूर्ण जानकारी.\nGoat diseases in hindiबकरी की बीमारी\nSiret ke vaccination ka kha time hai aur kha dose hai\nMy goat not standing front legs\nSir mera bakra jeebh neekaal kar cheekh raha he dard sa mehsus ho raha he kya karun bataye please jaldi bata dijiye\nSir MERI bakri ka Bacha chal Nahi pa Raha hai aur uski garden ek hi taraf ko ho rahi hai\nSir humara bakra 4. 5month ka hai ous ka muu nhi khul Raha hai our na he ous ki tanga sidhi ho rahi hai our na he ous ki gardan ouper nicha ho rahi hai sir kya kare\nमुर्गी पालन बिजनेस कैसे शुरू करें। 10 Easy Steps to …\nमशरुम फार्मिंग कैसे शुरू करें। How to Start Mushroom Farming …\nबकरियों की नस्लें एवं विशेषताएं । Goat Breeds Information in …\nGoat Farming: इन6आसान कदमों में शुरू करें खुद …


मनोरंजक लोक कथाएँ -9- तीन बिल्ली बकरे ग्रफ़ - नौर्स देशों की लोक कथाएँ-2// सुषमा गुप्ता | रचनाकार\nमनोरंजक लोक कथाएँ -9- तीन बिल्ली बकरे ग्रफ़ - नौर्स देशों की लोक कथाएँ-2// सुषमा गुप्ता\n9 तीन बिल्ली बकरे ग्रफ़  यह लोक कथा भी पाँच नौर्स देशों में से नौर्वे देश की लोक कथाओं से ली गयी है। यह कहानी एक पहाड़ी के ऊपर से शुरू होती...\n9 तीन बिल्ली बकरे ग्रफ़\nयह लोक कथा भी पाँच नौर्स देशों में से नौर्वे देश की लोक कथाओं से ली गयी है।\nयह कहानी एक पहाड़ी के ऊपर से शुरू होती है। वहाँ हवा बहुत तीखी और ठंडी थी। आसमान बिल्कुल साफ और नीला था। हरे हरे घास के मैदानों में हवा के चलने से घास इधर उधर हिल रही थी।\nउस पहाड़ी के ऊपर तीन बिल्ली बकरे रहते थे – एक सबसे बड़ा, एक बीच का और एक सबसे छोटा।\nउस दिन बड़े वाले बिल्ली बकरे का मन नहीं लग रहा था तो वह अपने दोनों छोटे भाइयों से बोला — “मैं रोज रोज उसी मैदान में से खाना खाते खाते थक गया हूँ। मैं उस नदी के उस पार वाले मैदान में से खाना खाना चाहता हूँ। ”\nछोटा भाई बोला — “नहीं बड़े बिल्ली भाई, हम लोग उस नदी को पार नहीं कर सकते। वह नदी तो बहुत गहरी है और उसका बहाव भी बहुत ज़्यादा है। हम लोग तो उसमें बह जायेंगे। ”\nबीच वाला भाई बोला — “इसके अलावा हम लोग पुल पर से भी नहीं जा सकते बड़े भाई। क्योंकि उस पुल के नीचे एक बहुत बड़ा ट्रौल रहता है। अगर हम लोग उस पुल के ऊपर से जायेंगे तो वह हमको खा जायेगा। ”\nबड़े बिल्ली बकरे ग्रफ़ ने अपने बड़े बड़े गोल सींगों वाला सिर इधर उधर हिलाते हुए कहा — “मैं उस ट्रौल से नहीं डरता। ” कह कर उसने जमीन पर अपना बड़े खुर वाला पैर पटका – एक बार, दो बार, तीन बार।\nवह फिर बोला — “उसको मुझे खाने के लिये आने तो दो फिर हम देखते हैं कि कौन जीतता है। ”\nबीच वाला बकरा बोला — “पर जब वह तुमको खाने के लिये वहाँ आयेगा तो हम लोग तो उसको देखने के लिये वहाँ होंगे नहीं क्योंकि वह हम दोनों को तो पहले ही खा चुका होगा। ”\nबड़ा बकरा घास के मैदान में चारों तरफ नाचता हुआ चिल्लाया — “नहीं, ऐसा नहीं होगा छोटे भाई। तुम देखना ऐसा नहीं होगा। ”\nउसके बड़े बड़े खुरों ने उस घास के मैदान में नाचने से बड़े बड़े गड्ढे बना दिये थे। वह बोला — “मेरे दिमाग में एक प्लान है। ”\nसो तीनों बकरों ने अपने सिर एक साथ मिलाये और आपस में एक दूसरे से बहुत देर तक फुसफुसा कर बात करते रहे फिर उठे और उस चौड़े घास के मैदान को पार करके पुल की तरफ चल दिये।\nयह पुल उस तेज़ बहने वाली नदी के ऊपर बना हुआ था जो उस घास के मैदान को दो हिस्सों में बाँटती थी – एक घास का मैदान उस पुल के इस तरफ था और दूसरा घास का मैदान उस पुल के दूसरी तरफ था।\nछोटे बकरे ने हिम्मत के साथ एक लम्बी साँस भरी और लकड़ी के उस ऊबड़ खाबड़ पुल पर अपना पैर रखा। जैसे जैसे वह उस पुल पर आगे की तरफ चलने लगा उसके छोटे छोटे खुर उस पुल को इधर उधर हिलाने लगे।\nएक बड़ी गोल आँखों के जोड़े ने पुल के नीचे से अँधेरे में से झाँका। वे ट्रौल की आँखें थीं। ट्रौल बोला — “यह कौन है जो मेरे पुल पर से जा रहा है?”\nऔर इसके बाद ही एक बालों वाली बाँह पुल के नीचे अँधेरे में से बाहर निकली और उसने पुल की रेलिंग पकड़ ली जो उस छोटे बकरे के पास ही थी।\nवह छोटा बकरा अपनी छोटी सी आवाज में बोला — “यह मैं हूँ ट्रौल दादा, सबसे छोटा बिल्ली बकरा जिसमें केवल हड्डियाँ और खाल ही है। मैं मोटा होने के लिये उस पार वाले घास के मैदान में घास खाने जा रहा हूँ। ”\nतभी ट्रौल के दूसरे हाथ ने भी उस रेलिंग को पकड़ा और वह अपनी इतनी गहरी आवाज में बोला कि सारा का सारा पुल हिल गया — “मैं तुमको खाने आ रहा हूँ। ”\nछोटा बिल्ली बकरा यह सुन कर सिर से पैर तक काँप गया पर फिर भी हिम्मत करके बोला — “तुम मुझे खाने आ रहे हो? पर मैं तो बहुत छोटा हूँ। मैं तो तुम्हारे जितने बड़े ट्रौल के मुँह के लिये एक कौर के बराबर भी नहीं हूँ। तुम मेरे बड़े भाई के आने का इन्तजार करो। वह मेरे पीेछे ही आ रहा है। वह मुझसे बहुत बड़ा है तुम उसको खा लेना। ”\nट्रौल को यह बात कुछ ठीक सी लगी। इस छोटे से बकरे के पीछे क्यों लगना जबकि इससे बड़ा बकरा इसके पीछे आ रहा है।\nसो ट्रौल चिल्लाया — “तो मेरे पुल से हट जाओ और यहाँ तब तक नहीं आना जब तक तुम बड़े और मोटे न हो जाओ। ” और यह कह कर वह पुल के नीचे अँधेरे में खिसक गया।\nछोटा बिल्ली बकरा बोला — “ठीक है जनाब। धन्यवाद। ”\nऔर अपनी जीत की खुशी मनाता हुआ पुल के पार दूसरे घास के मैदान में चला गया। वह खुश था कि उनका प्लान काम कर रहा था।\nजब छोटा बिल्ली बकरा दूसरी तरफ पहाड़ी की चोटी पर पहुँच गया तब उनके बीच वाले भाई ने उस पुल पर अपना कदम रखा। उसके बीच के साइज के खुर उस पुल पर ट्रप ट्रप करके आवाज कर रहे थे और उसके कदमों से वह पुल इधर उधर हिल भी रहा था।\nउसके खुरों की आवाज़ सुन कर एक बार फिर एक बड़ी गोल आँखों के जोड़े ने पुल के नीचे के अँधेरे में से झाँका। वे ट्रौल की आँखें थीं। ट्रौल बोला — “यह कौन है जो मेरे पुल पर से जा रहा है?”\nऔर इसके बाद ही एक बालों वाली बाँह पुल के नीचे से अँधेरे में से बाहर निकली और उसने पुल की रेलिंग पकड़ ली जो उस बीच वाले बकरे के पास ही थी।\nवह बीच वाला बकरा अपनी छोटी सी आवाज में बोला — “यह मैं हूँ बीच वाला बिल्ली बकरा ट्रौल दादा, जिसकी जाड़े की वजह से केवल हड्डियाँ और खाल ही रह गयी हैं। मैं मोटा होने के लिये पुल के उस पार वाले घास के मैदान में घास खाने जा रहा हूँ। ”\nट्रौल की टेढ़ी मेढ़ी लम्बी नाक के दोनों तरफ दो जलती हुई अंगारे जैसी आँखों ने पुल की रेलिंग के बीच से झाँका और वह बोला — “मैं तुमको खाने आ रहा हूँ ओ बिल्ली बकरे। ” उसकी आवाज इतनी मोटी और भारी थी कि उससे सारा पुल हिल गया।\nबीच वाला बकरा हँसा और बोला — “तुम मुझे खाने आ रहे हो? पर तुम मुझे क्यों खाना चाहते हो? मैं तो जाड़े की वजह से वैसे ही बहुत पतला हो रहा हूँ।\nमैं तो तुम जैसे बड़े ट्रौल का केवल एक या दो कौर जितना बड़ा हूँ। तुमको मेरे बड़े भाई का इन्तजार करना चाहिये। वह मुझ से बहुत बहुत बड़ा है। उसको खा कर तुम्हारा पेट भर जायेगा। ”\nट्रौल को यह बात कुछ ठीक सी लगी। उसने सोचा इस बीच वालेे बकरे के पीछे भी क्यों लगना जबकि इससे बड़ा बकरा इसके पीछे आ रहा है।\nसो ट्रौल चिल्लाया — “तो मेरे पुल से हट जाओ और यहाँ तब तक मत आना जब तक तुम बड़े और मोटे न हो जाओ। ” और यह कह कर वह पुल से नीचे अँधेरे में खिसक गया।\nछोटा बिल्ली बकरा बोला — “ठीक है जनाब मैं जा रहा हूँ। ” और अपनी जीत की खुशी मनाता हुआ वह भी पुल के पार दूसरे घास के मैदान में चला गया।\nवहाँ जा कर वह अपने छोटे भाई के पास पहुँच गया। वह भी खुश था कि उनका प्लान काम कर रहा था। वहाँ पहुँच कर दोनों पुल की तरफ यह देखने लगे कि देखें अब बड़े वाले बिल्ली बकरे पर क्या बीतती है।\nअब बड़े बिल्ली बकरे ने लकड़ी के उस ऊबड़ खाबड़ पुल पर कदम रखा – टौम्प टौम्प। उसके बड़े बड़े खुरों ने उस पुल के तख्तों को झुकाना शुरू कर दिया और जैसे जैसे वह आगे बढ़ता गया उस के बोझ तले वह पुल चरचराने लगा।\nएक बड़ी गोल आँखों के जोड़े ने पुल के नीचे से अँधेरे में से झाँका। वे ट्रौल की आँखें थीं। ट्रौल गरजा — “यह कौन है जो मेरे पुल पर से टौम्प टौम्प करता जा रहा है?”\nयह कह कर वह एक ही कूद में उस पुल के ऊपर आ गया। उस बड़े और बालों वाले ट्रौल को देख कर बड़े बिल्ली बकरे ने अपनी आँखें सिकोड़ी और बड़े आदर से अपना बड़ा सिर झुका कर बोला — “यह मैं हूँ ट्रौल जी। ”\nऐसा करने से उसके दोनों बड़े सींग उस ट्रौल की तरफ हो गये और यह कह कर वह ट्रौल की तरफ दौड़ पड़ा। वह जा कर ट्रौल से टकरा गया। बड़े बकरे ने ट्रौल को अपने सींगों पर उठा लिया था। सीगों पर उठा कर उसने ट्रौल को ज़ोर से ऊपर उछाल दिया।\n“आह। ” ट्रौल चिल्लाया। उसके पुल पर से पैर उखड़ चुके थे और वह हवा में बहुत दूर ऊपर तक उछल चुका था।\nवहाँ से वह सिर के बल पुल के ऊपर गिर पड़ा। इससे वह पुल ऊपर से ले कर नीचे तक ज़ोर की आवाज के साथ ज़ोर से हिल गया।\nफिर बड़े बिल्ली बकरे ने ट्रौल के ऊपर अपने बड़े खुर ज़ोर ज़ोर से रखे जिससे ट्रौल पुल के लकड़ी के तख्तों पर कुचल गया। उसके बाद उसने उसको फिर अपने बड़े बड़े सींगों के ऊपर उठाया और अबकी बार उसने उसको उठा कर नीचे नदी में फेंक दिया।\nपानी का बहाव तेज़ था। ट्रौल उस पानी में बहता हुआ दूर चला गया और फिर वहाँ कभी नहीं देखा गया। बड़ा बिल्ली बकरा भी पुल के पार उस घास के मैदान में जा कर अपने दोनों भाइयों से मिल गया।\nअब वे तीनों भाई उस पुल पर से कभी भी आ जा सकते थे सो सारी गरमियाँ तीनों भाइयों ने दोनों घास के मैदानों की घास खूब प्रेम से खायी।\nइतनी बढ़िया और मुलायम घास खा खा कर तीनों भाई खूब मोटे हो गये और आराम से रहने लगे।\n Three Billy Goats Gruff –afolktale from Norway, Europe. Adapted from the Web Site :\nretold by SE Schlosser.\n A troll isasupernatural being in Norse mythology and Scandinavian folklore. In origin, troll may have beenanegative being in Norse mythology. In Old Norse sources, beings described as trolls dwell in isolated rocks, mountains, or caves, live together in small family units, and are rarely helpful to human beings – see its picture above.\nरचनाकार: मनोरंजक लोक कथाएँ -9- तीन बिल्ली बकरे ग्रफ़ - नौर्स देशों की लोक कथाएँ-2// सुषमा गुप्ता


बेसिल रंगराजन रिलीज़ की तारीख - मई 21, 2019\nनीचे दिए गए इन्फोग्राफिक में आप देख सकते हैं कि के सीएफडी उत्तोलन के विभिन्न स्तर कैसे काम करते फिबोनाची नंबर हैं। ईमेल द्वारा भेजी गई कहानी में, ट्रेडर ने साफ़ तौर पर कहा “मैंने अभी-अभी अपने IQ Option खाते को पूरी तरह खाली कर दिया है|” ईमेल के साथ खाते के दो स्नेपशॉट थे जो मैंने यहाँ नीचे साझा किए हैं|।\nकंपनी का यूरोपियन पंजीकरण, ब्रोकर की गतिविधियों की ओर अधिक सकारात्मक भाव नियत करता है। ग्राहकों की समीक्षाओं के अनुसार Binomo ब्रोकर, बाजार में मौजूद सबसे सुरक्षित कंपनी है जो अधिकतम बायनरी विकल्पों के प्रतिनिधियों से ट्रेडिंग की गुणवत्ता और सहायक विश्लेषणात्मक सेवाओं के उच्च स्तर से अलग है। Binomo मंच पर ट्रेडिंग प्रक्रिया उसके खुदके उच्च व्यावसायिक ट्रेडिंग टर्मिनल द्वारा प्रदान की जाती है, जो प्रभावकारी ट्रेड के लिए आवश्यक सभी तकनीकी क्षमताओं से सुसज्जित है। ग्राहक के ब्रोकर का एक मुख्य फायदा मुनाफ़ा कमाने का अधिकतम साधारण तंत्र और कार्य की गतिशीलता है जो अधिकतम २४ घंटे है। 200. "मुझे शादीशुदा होना पसंद है। यह पता लगाना बहुत अच्छा है कि एक विशेष व्यक्ति जिसे आप अपने जीवन के बाकी हिस्सों के लिए परेशान करना चाहते हैं। ”- रीता रूडनर।\nफिबोनाची नंबर, ऑनलाइन फॉरेक्स ट्रेडिंग\nब्रोकर लगातार विश्लेषणात्मक समीक्षा प्रकाशित करता है जिसका उपयोग बाइनरी विकल्पों के व्यापार में किया जा फिबोनाची नंबर सकता है। Indicator Candles Indicator For MT4 का प्रतिशत सबसे ऑसिलेटर संकेतक की तरह इसके दाईं ओर प्रदर्शित प्रतिशत स्तर है। Indicator Candles Indicator For MT4 प्रदर्शित Indicator Candles Indicator For MT4 कमोडिटी चैनल इंडेक्स या सापेक्ष शक्ति सूचकांक की गणना से उपजी हैं।\nगहलोत की आक्रामक रणनीति अब मूल कांग्रेस परिवार के केवल 82 लोग ही हैं. अगर वो उन पर अपनी पकड़ बनाए रखते हैं तो वो सत्ता के करीब बने रहेंगे और अपने से किसी और विधायक को दूर जाने से रोकने में सफल रहेंगे। लेकिन अभियान को ऐसी प्रतिक्रियाएं भी मिलीं जो अधिक सकारात्मक थीं और बड़ी तस्वीर पर केंद्रित थीं। ब्लॉकवर्क्स ग्रुप के फिबोनाची नंबर संस्थापक, जेसन यानोवित्ज़ ने बिटकॉइन में एक बड़े सप्ताह के लिए इसे अग्रदूत के रूप में लिया। यदि पीसी ने ही हार्ड ड्राइव का निर्धारण नहीं किया है, तो कंप्यूटर के कॉन्फ़िगरेशन को सेटअप के साथ बदल दें ताकि कंप्यूटर को पता हो कि इसमें एक नया डिवाइस जोड़ा गया है।\nबेहतर परिणामों के लिए, आप लोकप्रिय “Martingale रणनीति” का उपयोग कर सकते हैं. यदि आप अपना व्यापार खो देते हैं, तो आप अपने निवेश को दोगुना कर सकते हैं या अगले व्यापार में पिछले निवेश के 2,3x से अधिक का उपयोग कर सकते हैं। यह बहुत जोखिम भरा है, लेकिन एक सफल रणनीति के साथ, यह एक अच्छा तरीका है के साथ काम है. मेरी राय में, केवल अनुभवी व्यापारियों का उपयोग करना चाहिए “Martingale”। सात लाख सत्तर हजार से अधिक मतदाता अपने मताधिकार का इस्तेमाल कर सकेंगे। इनमें लगभग तीन लाख पिचानवे हजार महिलाएं हैं। इस चुनाव में दो सौ नौ उम्मीदवार अपना राजनीतिक भाग्य आजमा रहे हैं। कांग्रेस और विपक्षी एम.एन.एफ. ने सभी चालीस सीटों पर उम्मीदवार खड़े किए हैं। भाजपा ने उनतालीस और जैडपीएम 38 सीटों पर चुनाव लड़ रही हैं।\nमूल्य को नए समर्थन और प्रतिरोध स्तर स्थापित करने दें, इसे सफलतापूर्वक परीक्षण करें फिर पहले के बराबर इकाई जोड़ें, अपने शुरुआती स्टॉप लॉस को नए प्रवेश के बिंदु तक ले जाएं, जिससे फिबोनाची नंबर पहले व्यापार का मुनाफा लॉक किया जा सके।\nधन का उपयोग संक्रमण की रोकथाम के विकास और उत्कृष्टता के नियंत्रण केंद्रों का समर्थन करने के लिए किया जाएगा ताकि कोरोनोवायरस का पता लगाने और निगरानी और निगरानी प्रणाली के माध्यम से स्थानीय स्वास्थ्य प्रणाली को मजबूत करने में अस्पताल नेटवर्क की क्षमता में सुधार हो सके। सलाहकारों का मानना है कि अमेरिका में निवेश करने से शानदार और ग्लोबल कंपनियों में हिस्सेदारी हासिल करने का मौका मिलेगा. ऑटो, टेक्नोलॉजी, हेल्थकेयर, इंटरनेट क्षेत्र की कई दिग्गज कंपनियां सिर्फ अमेरिका और यूरोपीय बाजार में मौजूद हैं।\nएफएक्स ब्रोकर्स जो कोई जमा बोनस नहीं देते हैं नवम्बर 30, 2017


INTERVIEW: "ऐसा नहीं है कि मैं सिर्फ बायोपिक ही बनाता हूँ" - ओमंग कुमार\nOPPSS!! अभि‍षेक बच्चन ने छोड़ा पत्नी ऐश्वर्या राय का साथ\nINTERVIEW: “ऐसा नहीं है कि मैं सिर्फ बायोपिक ही बनाता हूँ” – ओमंग कुमार\nआप बायोपिक ही क्यों बनाते हैं ?\nऐसा नहीं है कि मैं सिर्फ बायोपिक ही बनाता हूँ। दरअसल, “सरबजीत” की बायोपिक नहीं बनानी थी। किन्तु जब मैं आईफा गया था वहाँ मैंने दलबीर का वीडियो देखा, तब मुझे लगा कि सरबजीत तो नहीं रहा लेकिन दलबीर आज भी उन सब लोगों के लिए लड़ रही हैं, जो सरबजीत जैसी स्थिति से गुजर रहे हैं। मुझे दलबीर के प्वाइंट ऑफ़ व्यू से फिल्म बनाने की मंशा हुई। दोनों सरकारों को हमारी फिल्म द्वारा कुछ एहसास हो सके और जो इन हालात का शिकार हुए हैं उनकी कुछ मदद हो सके यही सोच कर मैंने यह निश्चय किया कि मैं, “सरबजीत” पर फिल्म जरूर बनाऊंगा। सो ऐसा इत्तेफ़ाक़ से हो जाता है कि मेरी झोली में ज्यादातर बायोपिक फ़िल्में ही हो चली हैं।\nऐश्वर्या और प्रियंका के बारे में क्या कहना चाहेंगे आप ?\nयही कि प्रियंका के साथ काम किया यह मेरा सौभाग्य है वह दिन दुगनी रात चौगुनी उन्नति कर रही हैं और अब हमें अलग अलग तरह से सरप्राइज करती हैं। ऐश्वर्या और प्रियंका दोनों काम में बहुत निपुण हैं। मेरे हिसाब से यदि प्रियंका की जरा सी भी झलक दिखलाई देती तो यह मेरे लिए बहुत बड़ी हार होती। मैंने प्रियंका को लेकर फिल्म लांच की थी सब लोग यही कह रहे थे कि प्रियंका किधर से मैरी कॉम लग सकती हैं ? मेरे लिए ऐश एकदम दलबीर लगी है और ऐश के लिए दलबीर का किरदार सबसे बेस्ट किरदार है मेरे हिसाब से। ऐश ने बहुत अलग -अलग किरदार भी निभाए हैं किन्तु इस में 20 वर्ष से लेकर 55 साल तक का लगना और वह भी आँख बिना झपके दलबीर ही लगना – यही हमारी जीत है।\nआपने स्पोर्ट्स फिल्म मैरी कॉम बनाई क्या स्पोर्ट्स प्रतिनिधियों के प्रति आपकी कोई जिम्मेदारी नहीं बनती। सिर्फ पैसे बनाने के लिए फ़िल्में बनाते हैं क्या आप लोग ?\nजब हम फ़िल्में बनाते हैं तो उस, “स्पोर्ट” में बहुत कुछ हो सकता है। हर कोई किसी भी व्यापार से पैसा कमाता है। ऐसा नहीं है कि – मैंने, “मैरी कॉम” से पैसे कमाए हैं और यह फिल्म मैंने सिर्फ पैसे कमाने के लिए नहीं बनाई है। स्पोर्ट्स पर यदि फिल्म बनती है तो ऐसी फ़िल्में खेल को प्रोत्साहन ही देती हैं। यह फ़िल्में खेल और खेल से जुड़े लोगों को शक्ति देती हैं और स्पोर्ट से जुड़े लोगों के लिए जो भी दान देना होता है दिया है लेकिन इन चीज़ों की चर्चा नहीं करना चाहता हूँ। हमारी फिल्में जागरूकता तो जरूर पैदा करती हैं। सो इस तरह हमारा काम सफल हो ही जाता है। अब देखिये सरबजीत पर तो फिल्म मैं नहीं बना रहा था लेकिन मैंने दलबीर की इच्छा शक्ति देख कर ही यह फिल्म बनाई है ताकि लोग जो इन समस्याओं से जूझ रहे हैं उन्हें कोई सीख मिल सके और दोनों सरकार पीड़ित की सही मायने में मदद कर सकें। हमारे सम्बन्ध मैरी कॉम एवं दलबीर के साथ पारिवारिक बन गए हैं। जब कभी भी उन्हें किसी तरह की समस्यायों के लिए हमारी जरूरत होगी तो हम जरूर उनका साथ देंगे। यही है कि हमारे साथ उन्हें एक बेहतरीन प्लेटफार्म मिल जाता है। यही हमारा रोल है और सफलता मिल ही जाती है इन विषयों पर बनी फिल्मों को।\nआपकी अगली फिल्म भी – बायोपिक होगी क्या ?\nहमारी अगली फिल्म एक सायकॉलोजिकल थ्रिलर होगी। कुछ रियेलिटी से जुडी हैं किन्तु यह एक काल्पनिक (फिक्शनल) फिल्म है। इस के बारे में बाद में बात करेंगे। अभी तक कोई कास्ट निश्चित नहीं की गयी है।\nक्या आप परदे पर दिखाई दे सकते हैं ?\nक्यों नहीं ? यदि कोई निर्देशक चाहे तो कास्ट कर सकता है मुझे फिर चाहे वह सकारात्मक या नकारात्मक किरदार ही क्यों न हो। मैं कोई भी किरदार करने को तैयार हूँ। सिर्फ सिगरेट पीने और दारु पीने वाला किरदार न हो, इन दोनों चीज़ों का सेवन मैं नहीं करता हूँ।


Star News Agency: बंजर भूमि का बढ़ता ख़तरा\nबंजर भूमि का बढ़ता ख़तरा\nPosted Star News Agency Friday, August 17, 2012 *, कृषि, पर्यावरण\nउपजाऊ शक्ति के लगातार क्षरण से भूमि के बंजर होने की समस्या ने आज विश्व के सामने एक बड़ी चुनौती पैदा कर दी है. सूखा, बाढ़, लवणीयता, कीटनाशकों के अंधाधुंध इस्तेमाल और अत्यधिक दोहन के कारण भू-जल स्तर में गिरावट आने से सोना उगलने वाली उपजाऊ धरती मरुस्थल का रूप धारण करती जा रही है. इस वक़्त दुनिया की आबादी तक़रीबन सात अरब है, जो 2050 तक नौ अरब हो जाएगी. ज़ाहिर है, अगले चार दशकों में धरती पर दो अरब लोग बढ़ जाएंगे, लेकिन भूमि सीमित होने की वजह से लोगों को उतना अनाज नहीं मिल पाएगा, जितने की उन्हें ज़रूरत होगी. ऐसे में खाद्यान्न संकट पैदा होगा. दुनिया की कुल ज़मीन का सिर्फ़ 11 फ़ीसद हिस्सा ही उपजाऊ है. संयुक्त राष्ट्र ने भी बढ़ते मरुस्थलीकरण पर चिंता ज़ाहिर करते हुए कहा है कि अगर रेगिस्तान के फैलते दायरे को रोकने के लिए विशेष क़दम नहीं उठाए गए, तो आने वाले वक़्त में अनाज का संकट पैदा हो जाएगा. इसके मद्देनज़र संयुक्त राष्ट्र ने 2010-20 को मरुस्थलीकरण विरोधी दशक के तौर पर मनाने का फ़ैसला किया. हमारे देश में भी उपजाऊ भूमि लगातार बंजर हो रही है. भारत में दुनिया की कुल आबादी का 16 फ़ीसद हिस्सा है, जबकि इसकी भूमि विश्व के कुल भौगोलिक क्षेत्र का महज़ दो फ़ीसद है. जिस तरह मध्य एशिया के गोबी मरुस्थल से उड़ी धूल उत्तर चीन से लेकर कोरिया के उपजाऊ मैदानों को ढंक रही है, उसी तरह थार मरुस्थल की रेत उत्तर भारत के उपजाऊ मैदानों को निग़ल रही है. अरावली पर्वत काफ़ी हद तक धूल भरी आंधियों को रोकने का काम करता है, लेकिन अंधाधुंध खनन की वजह से इस पर्वतमाला को नुक़सान पहुंच रहा है, जिससे यह धूल भरी आंधियों को पूरी तरह नहीं रोक पा रही है. इंडियन स्पेस रिसर्च ऑर्गेनाइजेशन (इसरो) की एक रिपोर्ट में कहा गया है कि पहले मरुस्थल राजस्थान के थार तक ही सीमित था, लेकिन अब यह देश के सबसे बड़े अनाज उत्पादक राज्यों हरियाणा, पंजाब, उत्तर प्रदेश और मध्य प्रदेश तक फैलने लगा है. 1996 में थार मरुस्थल का क्षेत्र 1.96 लाख वर्ग किलोमीटर था, जो अब बढ़कर 2.08 लाख वर्ग किलोमीटर हो गया है.\nकृषि योग्य भूमि के बंजर होने से उत्पादन पर भी असर पड़ा है. एक तरफ़ जहां कीटनाशकों, रसायनों और उर्वरकों की वजह से लागत ज़्यादा हो गई है, वहीं उत्पादन कम होने से किसान लगातार घाटे में जा रहे हैं. जिन किसानों के पास कृषि भूमि कम है, उनका तो और भी बुरा हाल है. कृषि वैज्ञानिकों के मुताबिक़, बंजर ज़मीन वह भूमि है, जिसमें लवणों, ख़ासकर सोडियम की अधिकता हो. ऐसी ज़मीन में खेती नहीं होती. अगर होती भी है, तो उत्पादन बहुत कम होता है. ऐसी ज़मीन को अकार्बनिक यानी जिप्सम, पायराइट, फ़ास्फोजिप्सम, गंधक का अम्ल, कार्बनिक पदार्थ जैसे प्रेसमड, ऊसर तोड़ खाद, शीरा, धान का पुआल, धान की भूसी, बालू, जलकुंभी, गोबर और पुआल, गोबर और कम्पोस्ट की खाद, वर्गी कम्पोस्ट, सत्यानाशी खरपतवार और जैविक पदार्थों के ज़रिये सुधारा जा सकता है. किसानों को मेड़बंदी करनी चाहिए. यह काम बरसात या सितंबर-अक्टूबर में जब भूमि नम रहती है, तब शुरू कर देना चाहिए. मेड़ के धरातल की चौड़ाई 90 सेंटीमीटर, ऊंचाई 30 सेंटीमीटर और मेड़ की ऊपरी सतह की चौड़ाई 30 सेंटीमीटर होनी चाहिए. मेड़बंदी करते वक़्त सिंचाई नाली और खेत जल निकास नाली का निर्माण दो खेतों की मेड़ों के बीच कर देना चाहिए. भूमि की जुताई बरसात या सितंबर-अक्टूबर या फ़रवरी में करके छोड़ दें, जिससे लवण भूमि की सतह पर इकट्ठे न हों. भूमि की जुताई दो-तीन बार 14-20 सेंटीमीटर गहरी करें. खेत को कम चौड़ी और लंबी-लंबी क्यारियों में बांटकर क्यारियों का समतलीकरण करना चाहिए. जल निकास नाली की तरफ़ बहुत हल्की-सी ढाल देनी चाहिए, ताकि खेत का फ़ालतू पानी जल निकास नाली द्वारा बहाया जा सके. मिट्टी की जांच करा लें, जिससे ज़रूरी 50 फ़ीसद जिप्सम की मात्रा का पता चल जाता है. खेत की ढाल और नलकूप की जगह को ध्यान में रखते हुए सिंचाई तथा खेत नाली का निर्माण करना चाहिए. सिंचाई नाली भूमि की सतह से ऊपर बनाई जाए, जो आधार पर 30 सेंटीमीटर और शीर्ष पर 120 सेंटीमीटर गहरी हो. खेत नाली भूमि की सतह से 30 सेंटीमीटर गहरी बनाई जाए, जो आधार पर 30 सेंटीमीटर और शीर्ष पर 75-90 सेंटीमीटर गहरी हो.


हिंदी न्यूज़ - 'IPL' की तर्ज पर ‘इंडियन पॉलिटिकल लीग’ में होगी कर्नाटक के विधायकों की नीलामीः यशवंत सिन्हा-Yashwant Sinha says Like IPL, Karnataka MLAs Will be Auctioned Under 'Indian Political League'- हिन्दी समाचार, टुडे लेटेस्ट न्यूज़ इन हिन्दी\nIPL की तर्ज पर ‘इंडियन पॉलिटिकल लीग’ में होगी कर्नाटक के विधायकों की नीलामीः यशवंत सिन्हा\nसिन्हा ने राज्यपाल के निर्णय के खिलाफ राष्ट्रपति भवन के बाहर विरोध जताते हुए आरोप लगाया कि इस ‘‘असंवैधानिक’’ कदम से ‘‘लोकतंत्र की हत्या’’ हुई है.\nUpdated: May 17, 2018, 11:44 PM IST\nभाजपा के पूर्व नेता यशवंत सिन्हा ने कर्नाटक के राज्यपाल वजुभाई वाला के फैसले पर जमकर तंज कसा है. उन्होंने कहा कि राज्यपाल के राज्य में सरकार बनाने के लिए भाजपा को आमंत्रित करने से ऐसी स्थिति पैदा हो गई है जिसमें इंडियन प्रीमियर लीग (आईपीएल) में क्रिकेटरों की नीलामी की तरह विधायकों की ‘इंडियन पॉलिटिकल लीग’ के तहत नीलामी की जाएगी. सिन्हा ने राज्यपाल के निर्णय के खिलाफ राष्ट्रपति भवन के बाहर विरोध जताते हुए आरोप लगाया कि इस ‘‘असंवैधानिक’’ कदम से ‘‘लोकतंत्र की हत्या’’ हुई है.\nइससे पूर्व सिन्हा ने ट्वीट किया कि कर्नाटक का घटनाक्रम 2019 के लोकसभा चुनावों के बाद दिल्ली में होने वाली गतिविधियों का पूर्वाभ्यास है. उन्होंने कहा, ‘‘भाजपा के पास बहुमत के लिए आठ विधायक कम हैं अब वह इतने विधायक कहां से जुटाएगी?’’\nसिन्हा ने कहा, ‘‘राज्यपाल ने ठीक उसके विपरीत किया जो उनसे संविधान के तहत किए जाने की उम्मीद थी. क्रिकेट में आईपीएल की तरह ही राज्यपाल के निर्णय से इंडियन पॉलिटिकल लीग बन गई है जहां विधायकों की नीलामी की जाएगी. यह लोकतंत्र की हत्या है.’’ उन्होंने कहा कि यह देश की राजनीतिक व्यवस्था की ‘‘कमजोरी’’ है कि इस तरह के मामलों में वह न्याय देने में विफल रहा.\nराज्यपाल पर निशान साधते हुए सिन्हा ने कहा कि यदि राज्यपाल ‘‘पार्टियों के सिपाहियों’’ के रूप में काम करना शुरू कर देंगे तो लोकतंत्र काम नहीं करेगा.\nगौरतलब है कि भाजपा नेता बी एस येद्दियुरप्पा ने तमाम हो हल्ले के बाद गुरुवार को कर्नाटक के मुख्यमंत्री के रूप में शपथ ली है. हालांकि कांग्रेस लगातार इसका विरोध कर रहा है और इसको लेकर शुक्रवार को सुप्रीम कोर्ट में सुनवाई होगी.


Crabs Diet : क्रैब डायट से कैसे पहुंचता है शरीर को फायदा ? - हैलो स्वास्थ्य\nहमारे जीवन में डायट का बहुत इफेक्ट पड़ता है। डायट में उपस्थित पौषिक तत्वों के आधार पर ही उसे अच्छा या बहुत अच्छा कहा जाता है। वेजीटेरियन डायट, नॉन वेजीटेरियन डायट के साथ क्रैब डायट का चलन भी बढ़ चुका है। क्रैब डायट का चलन विदेशों में अधिक होता है। भारत में भी क्रैब डायट का चलन बढ़ चुका है। क्रैब डायट से जहां एक ओर शरीर को फायदा पहुंचता है, वहीं दूसरी ओर क्रैब डायट कुछ लोगों के लिए समस्या भी खड़ी कर सकती है। इस आर्टिकल के माध्यम से क्रैब डायट से शरीर को पहुंचने वाले फायदे के बारे में जाने।\nक्रैब डायट में होता है सेलेनियम\nसभी सेलफिश सेलेनियम का अच्छा स्त्रोत होती हैं, लेकिन क्रैब मीट में सेलेनियम अधिक मात्रा में पाया जाता है।\n100 ग्राम क्रैब डायट से पुरुषों के लिए रिकमंडेड वैल्यू 112% और महिलाओं के लिए रिकमंडेड वैल्यू 140% प्राप्त होती है। क्रैब डायट में कॉड की तुलना में सेलेनियम की3गुना और बीफ के मुकाबले 12 गुना अधिक सेलेनियम होता है।\nऔर पढ़ें: वेट लॉस से लेकर जॉइंट पेन तक, जानिए क्रैब वॉकिंग के फायदे\nक्रैब डायट में होता है राइबोफ्लेविन\nविटामिन वॉटर सॉल्युबल होता है, इसकारण से बॉडी में स्टोर नहीं होता है। क्रैब डायट राइबोफ्लेविन(विटामिन B2) का रिच सोर्स होता है।\nराइबोफ्लेविन(विटामिन B2) स्टेरॉयड्स और रेड ब्लड सेल्स के प्रोडक्शन के लिए जिम्मेदार होता है। साथ ही ये बॉडी की नॉर्मल ग्रोथ, स्किन, आइज और नर्वस सिस्टम के लिए भी जरूरी होता है।\nराइबोफ्लेविन(विटामिन B2) आयरन को अवशोषित करने का काम करता है। इस कारण से डायजेशन आसान हो जाता है। साथ ही राइबोफ्लेविन(विटामिन B2)एंटीऑक्सीडेंट की एक्टीविटी को सपोर्ट करने का काम करता है।\nअधिक फिजिकल एक्टिविटी करने वाले लोगों के लिए राइबोफ्लेविन(विटामिन B2) बहुत जरूरी होता है। एनर्जी को बढ़ाने के लिए बॉडी बिल्डर और एथलीट्स को इसकी खास जरूरत पड़ती है। ऐसे लोगों को क्रैब डायट लेने की सलाह दी जाती है।\nप्रोटीन के लिए बेहतर स्त्रोत होती है क्रैब डायट\nशरीर की संरचना में प्रोटीन का महत्वपूर्ण योगदान होता है। क्रैब डायट की 100 ग्राम मात्रा में रोजाना की जरूरत के अनुसार प्रोटीन की मात्रा उपस्थित होती है। अगर क्रैब डायट को शामिल किया जाए तो हार्ट संबंधि बीमारियों को भी कम किया जा सकता है। क्रैब में पाई जाने वाली हाई क्वालिटी की होती है, जिसे आसानी से पचाया जा सकता है। कनेक्टिव टिशू न होने के कारण क्रैब डायट सभी आयु के लोगों के लिए पाचनवर्धक होती है।\nसभी सेलफिश के साथ ही, क्रैब्स क्रोमियम रिच होते हैं, शुगर मेटाबॉलिज्म में इंसुलिन की हेल्प करता है। साथ ही क्रैब डायट से ब्लड ग्लूकोज लेवल भी कम होता है। अगर किसी भी व्यक्ति को डायबिटीज की समस्या है तो वो क्रैब डायट ले सकता है।\nक्रैब डायट लेनी है या फिर नहीं, इस बारे में एक बार अपने डॉक्टर से जानकारी जरूर लें। कई बार कुछ खास प्रकार की डायट से एलर्जी की प्रॉब्लम भी हो सकती है। इस समस्या से बचने के लिए रहेगा कि बिना डॉक्टर की सलाह के क्रैब डायट न लें।\nसेलफिश या घोंघा (Shellfish)\nक्रैब डायट में घोंघा शामिल किया जाता है। सेलफिश में लीन प्रोटीन मौजूद होती है। साथ ही इसमे हेल्दी फैट्स और मिनिरल्स भी मौजूद होते हैं। रेगुलर सेलफिश खाने वाले लोगों में इम्युनिटी बढ़ने के साथ ही वेट लॉस और ब्रेन, हार्ट संबंधि समस्याएं कम होती हैं। कुछ सेलफिश खाने से एलर्जी की समस्या हो सकती है, साथ ही कुछ सेलफिश में हैवी मैटल्स भी होते हैं। अगर आप क्रैब डायट में सेलफिश शामिल कर रहे हैं तो उसके खतरे और बेनिफिट्स के बारे में जानकारी होना भी बहुत जरूरी है।\nऔर पढ़ें: वीकैंड पर करो जमकर पार्टी और सोमवार से ऐसे घटाओ वजन\nकैसे खाई जाती हैं सेलफिश?\nसेलफिश ग्रोसरी स्टोर और रेस्टोरेंट में आसानी से उपलब्ध होते हैं। लेकिन कुछ सेलफिश सॉल्टवॉटर और फ्रेश वॉटर में भी पाई जाती है। उदाहरण के लिए झींगा मछली( lobster ) संयुक्त राज्य अमेरिका के पूर्वोत्तर में लोकप्रिय भोजन है, जबकि श्रिम्प (shrimp) देश के दक्षिण से व्यंजनों में एक प्रधान है। ज्यादातर सेलफिश को स्टीम, बेक्ड या फ्राई करके खाया जाता है। सीप और क्लैम को कच्चे या आंशिक रूप से पकाया जा सकता है। इसका स्वाद हल्का मीठा होता है। क्रैब डायट का स्वाद उसके पकाने की विधि पर निर्भर करता है।\nक्रैब डायट खाने से एलर्जी रिएक्शन\nसेलफिश खाने से एलर्जी रिएक्शन की समस्या भी हो सकती है। सेलफिश खाने से एडल्टहुड और या फिर चाइल्डफुड में एलर्जी की समस्या का सामना करना पड़ सकता है।\nसेलफिश खाने से निम्न एलर्जी रिएक्शन हो सकते हैं।\nवॉमिटिंग और डायरिया\nस्टमक पेन और क्रैम्प\nगले में, जीभ में या फिर लिप्स में सूजन\nअगर किसी भी व्यक्ति को क्रैब डायट से एलर्जी है तो उनके लिए इस डायट से दूर रहना ही बेहतर रहेगा। साथ ही क्रैब डायट लेने के बाद अगर किसी भी प्रकार की समस्या होती है तो तुरंत डॉक्टर से संपर्क करें। हैलो हेल्थ ग्रुप किसी भी तरह की मेडिकल एडवाइस, इलाज और जांच की सलाह नहीं देता है।\n(Accessed on 18/12/2019)


भागलपुर की इस मासूम का एक सिपाही ने पटना, समस्तीपुर, दलसिंह सराय और बरौनी में किया यौन शोषण, पीड़िता ने रो-रो कर DIG से ऐसे मांगा न्याय – AkhandIndia\nमोदी ने दिया देश को तोहफा इन कर्मियों के पैसे...\nभागलपुर की इस मासूम का एक सिपाही ने पटना, समस्तीपुर, दलसिंह सराय और बरौनी में किया यौन शोषण, पीड़िता ने रो-रो कर DIG से ऐसे मांगा न्याय\nभागलपुर के एक छोटे से मोहल्ले में रहने वाली एक बेटी के साथ इतना बड़ा धोखा किया गया. जिसके बारे में जान किसी का भी खून खौल उठेगा. इस बिटिया को शादी का झांसा देकर एक सिपाही ने उसका कई बार शारीरिक शोषण किया है. उस हैवान ने उसके साथ पटना,समस्तीपुर, दलसिंह सराय और बरौनी में कई बार जबरदस्ती संबंध बनाया. इतना ही नहीं जब उस हैवान को यह पता चला कि उसका बच्चा लड़की के पेट में पल रहा है तो उसने धोखे से गर्भपात करवा दिया और शादी से इंकार कर फरार हो गया. फिर अंत में अपनी गुहार को लेकर वो लाचार लड़की रेंज डीआइजी विकास वैभव के पास पहुंची.\nउसने DIG को देखते ही सिसक कर रोना शुरू कर दिया. जैसे कोई बच्चा अपने अभिभावक के पास रोता है. उसने उसे धोखेबाज सिपाही और अपने साथ हुई पूरी घटना की जानकारी DIG को दे दी. बेहद ईमानदार और लोगों की मदद करने को हमेशा आगे रहने वाली DIG वैभव ने भी किशोरी को मदद का पूरा भरोसा दिलाया. जानकारी के अनुसार वह किशोरी बांका जिले के रजौन के एक विद्यालय में इंटरमीडिएट कक्षा में पढ़ती है. उसने बताया की सिपाही वीरेंद्र से उसकी अब बात नहीं हो पाती है. जबकि वो वर्तमान में पुलिस केंद्र समस्तीपुर में ट्रेनिंग ले रहा है. फोन करने पर सिपाही का मोबाइल स्वीच ऑफ बताता है.\nकिशोरी ने बताया कि डेढ़ साल पहले जितेंद्र नामक युवक ने उसका मोबाइल नंबर लिया और सिपाही को दे दिया. नंबर मिलने के बाद सिपाही बार-बार किशोरी को फोन करने लगा. इस बीच सैंडिस कंपाउंड में उससे मिलने लगा. शादी का झांसा देकर सैंडिस कंपाउंड में ही यौन शोषण किया.\nइतना ही नहीं वो दुसरे शहरों में ले जाकर यौन शोषण करता रहा. जब किशोरी ने उससे शादी की बात की तो उसने उसकी पिटाई कर दी. कहा जा रहा है कि पूरी बात सुनने के बाद रेंज डीआइजी ने इस मामले की अविलम्ब जांच करने का निर्देश इंस्पेक्टर को दे दिया है और उन्होंने उस किशोरी के साथ हर हाल में न्याय की जाने की बात भी कही है.


Satsung : यज्ञ\nViews : 303 Rating : 0.0 Voted : 0\nआइए आज का सतसंग शुरू करने से पहले हम दो मिनिट के लिए भगवान नाम का कीर्तन करेंगे ।\n“राधे गोपाला, गिरधर गोपाला,गोपी गोपाला प्यारो नन्द लाला .....”\nश्री राधा रानी बाँके बिहारी के चरणों में कोटि कोटि वंदन है ।\nआज का हमारा सतसंग का विषय है “यज्ञ”, यज्ञ क्या है , जब हम हवन कुंड के माध्यम से जो भी हम देवताओं के लिए हवी पहुचाते है वो यज्ञ है उसमें हम जो भी तत्व डालते है वो अग्नि और वायु से सारे संसार का कल्याण करता है । और सबके कल्याण के लिए ही यज्ञ किया जाता है जो भी हम अग्नि में डालते है वो तुरंत अपने में समाहित कर लेती है । और उसके धुएँ के द्वारा वो सारे वायुमंडल में फैल जाता है और जो अंदर रहता है । वो देवताओं को अर्पण करते है वो इतना पवित्र हो जाता है कि सबको शुद्व कर देता है । वायु का शोधन करता है । जहाँ पर यज्ञ होता है वहाँ पर आरोग्य सांस व्यक्ति को मिलती है. और वेद मंत्रो से जो ध्वनि होती है और वो आकाश में व्याप्त हो जाती है. और लोगों के अंत:करण को सात्विक और शुद्व बनाती है । और जो उसका धुआं रहता है वो आकाश में जाकर मिलता है और बादल बनकर फिर वहीं बरसता है । पृथ्वी में जाकर मिल जाता है और उससे फिर पौधे वनस्पति उगॅती है जो हम खाते है ।\nतो कहने का अभिप्राय है कि यज्ञ और हवन जनकल्याण के लिए होता है, करने वाले को तो पुण्य मिलता ही है । साथ में ऐसा भी कहा कि जितना पुण्य यज्ञ में हवन करने वाले को मिलता है उससे ज्यादा पुण्य यज्ञ में सहयोग करने वाले को मिलता है । अगर व्यक्ति के पास धन नहीं है, तो कोई बात नहीं वो यज्ञ में शारीरिक सहयोग ही कर दे तो वो यज्ञ करने के बराबर है । जैसे मान लो कोई भी काम दूसरों की भलाई में किया गया कोई भी कार्य यज्ञ ही कहलाता है हम वो कैसे भी कर सकते हैं, शारीरिक रूप से, मानसिक रूप से, आर्थिक रूप से, तीनों तरह से कर सकते है अगर हमारे पास धन है तो धन को लगाकार हम प्याउ खुदवा सकते है.\nऐसा कहते है कि कोई वुक्ष लगवाने से,एक तालाब खुदवाता है अगर कोई संत उसकी छाया में एक पल के लिए भी बैठ जाए तो करोडों यज्ञ का फल उसमें मिलता है जिसने वो लगाया है. और यहीं तो यज्ञ है मान लो कहीं कुआँ खुद रहा है और हम पैसे नहीं लगा सकते है पर मदद तो कर सकते है उस कुएँ का पुण्य हर उस व्यक्ति को मिलेगा जिसने उसमें सहयोग किया यहीं तो रूज्ञ है. और तो दूसरों के कल्याण की भावना से किया जाए वो ही यज्ञ है । और धन नहीं है तो हम यज्ञ में अपना श्रमदान कर सकते है भगवान ने कहा है कि जो भी यज्ञ के बाद बचता है जो भविष्य अन्न कहलाता है । बचे हुए अन्न वस्तु को जो व्यक्ति गुहण करता है सच्चे अर्थों में वहीं धर्म का पालन करता है । सबने खा लिया सबको हो गया और बचा हुआ जो मिल गया. वहीं सबसे बडा है. यज्ञ में देवताओं को ब्राहमणों का भाग निकल गया, सबका भाग निकल गया और उसके बाद जो बचा वो ही हाविष्य अन्न है उसी से व्यक्ति का अंत: करण पवित्र होता है । अभी तो व्यक्ति स्वंय के लिए ही कमाता है और स्वंय ही कमा रहा है । तो वो पाप ही कमा रहा है, उसके घर में पाप ही बन रहा है , पाप ही खा रहा है । क्योंकि उसमें से किसी का हिस्सा नहीं निकला. ना गाय का, ना संत का, उसमें से हमने दूसरों की भलाई के लिए कुछ भी नहीं किया तो जो स्वयं के लिए किया जाता है वो पाप है ओर जो दूसरों के लिए किया जाता है वो यज्ञ है । प्रेम से कहिए श्री राधे\nतो कहने का तात्पर्य ये है कि व्यक्ति यज्ञ करता है पर उसमें मन में उदारता नहीं होती है यज्ञ की भावना नहीं होती जिस दिन उसके मन में उदारता आ जाएगी उसी दिन हमारे मन में शांति आ जाएगी यज्ञ तो बहुत से लोग करवाते है पर उसमें व्यक्ति का स्वार्थ छिपा रहता है और वो स्वार्थ ही नहीं होना चाहिए. यज्ञ का मतलब है “त्याग और बलिदान” और शुभ कर्म, व्यक्ति की उन्नति और प्रगति का आधार ही त्याग है. त्याग पर ही निर्भर है. जैसे एक माँ है उसके अंदर उससे ही शिशु का जन्म होता हे उससे ही उसका निर्माण होता हैं और जब वो पैदा होता है तो प्रसव पीडा होती है और उसमें पैदा होनें के बाद उसे लालन-पालन में कितना कष्ट उठाती है । और अगर माँ अपने अंदर उसका निमाण ना करें वो प्रसव का वेदन ना सहे, उसका लालन-पालन ना करें, तो शायद व्यक्ति के जीवन की सारी संभावनाएँ ही खत्म हो जाएगी. जब वो त्याग करेगी तक जाकर नया जीवन आ पाएगा.\nतो व्यक्ति का जीवन त्याग और बलिदान से भरा होना चाहिए हम अगर प्रकृति को देखें तो ये त्यागमय ही है परोपकारी है । जैसे मान लो समुद्र है बादलों को उदारता पूर्वक जल देता है, वाष्प के द्वारा और बादल एक जगह से दूसरी जगह जाकर वर्षा करते है. तो समुद्र ने अपना जल दे दिया, बादल उसको एक जगह से दूसरी जगह ले जाते है अगर वो त्याग और परोपकार ना करें तो हम तो शायद भूखे ही मर जाएगें, हमें अन्न कहाँ से मिलेगा.\nअगर हम वृक्ष को देखें तो वो अपने लिए कुछ नहीं करते हमारे शरीर का प्रत्येक अवयव अपने लिए कुछ नहीं करता पूरे शरीर के लाभ के लिए गति करता रहता है और संसार में जितनी स्थिर व्यवस्थाएँ है वो परोपकार पर ही टिकी है और अगर इन परोपकार को हटा दिया जाए तो जिदंगी में पृकृति में जितनी सुदरता है वो कुरूपता में बदल जाएगी है और प्रगति, विनाश में बदल जाएगी इसलिए प्रकृति परोपकार मयी है. और हमें भी ऐसा बनना है और अगर हम ऐसे नहीं है तो हम पाप में ही जी रहे है. और पाप ही ढो रहे है, हमनें दूसरों के कल्याण के लिए क्या किया? तो यज्ञ और हमारे जीवन में बहुत समानता है दोनों ही परोपकार के लिए है और आध्यात्म में ये भी एक यज्ञ है जिसमें आप अपने दुगुर्णों की आहूति देते है । सारे दुगुर्ण इसमें हमारे जल जाते है औेर जैसे सोना आग में जलकर पवित्र हो जाता है ऐसे ही हम भी उस आध्यात्म में अपनें दुगुर्णों को जलाकर निखर जाते है । सोने की तरह. तो हमें आध्यात्म में और जीवन में संतुलन बनाना बहुत जरूरी है ।\nयज्ञ की बहुत विशेषता है यज्ञ में जो अग्नि होती है वो क्या करती है हम जो भी उसमें डालते है वो उसको समा लेती है । अपने में जलाकर वायु में बिखेर देती है । हमने कुछ भी यज्ञ में हवन में डाला तो वो अपने पास कुछ भी नहीं रखती है. तो वो हमें सिखा रही है कि हमें जो भी जीवन में जो भी कला मिली उसे दूसरों के कल्याण मे लगा देना है. अपने पास नहीं रखना और अगर हमनें अपने पास ही रखी तो प्रतिभा कोई काम की नहीं. अग्नि बताती है कि जो भी चीज उसमें डाली जाती है यज्ञ में गीली लकडियाँ भी डालते है, घी डालते है । पर अग्नि सब को बिना किसी भेद के सबको अपने में समाती जाती है. इसी तरह हमें अपने जीवन में छोटे-बडे का भेद भुलाकर सबकेा अपनें में मिला लेना है । किसी को भी दोष नहीं देखना सबके मिला लेना है.\nहम देखते है कि अग्नि की लौ कभी नीचे की ओर नहीं दबती है वो हमेषा उपर की ओर ही जलती है । वो तो बढती जाती है ऐसे ही हमें भी उस अग्नि की तरह ही करना है किसी भी प्रलोभन मे आकर अधोगति में नीचें की ओर नहीं जाना है । हमें बुरे कर्मों से अधोंगति में नहीं जाना है. विषय परिस्थ्तियों में हमारा संकल्प मनोबल है जितनी भी हमारे जीवन में विषम स्थ्तियाँ आती है उनमें हमारा मनोबल उपर की ओर बढना है अग्नि की तरह ना कि नीचे की ओर,\nयज्ञ की अग्नि हमें सिखा रहीं है । और अग्नि जब तक जलती है उसमें उष्णता और प्रकाश रहता है । जब तक वो जलती रहती है । वो इसे नहीं छोडती है. तो हमें भी अपनी गंतिषीलता और धर्मपरायण की रोषनी को घटने नहीं देना है । धर्मरूपी प्रकाश जब तक हम जीवित रहें उस अग्नि की तरह वो जलता रहे प्रकाश बना रहे धर्म केा हम कभी ना छोडे. और हम अपनी गतिषीलता की गर्मी को ना छोडे, धम्र क्या है ये दूसरों के कल्याण का काम करना ही तो धर्म है, यज्ञ है, तो हमें अपने धर्म को नहीं छोडना है\nयज्ञ की अग्नि जब शांत हो जाती है तो हम उसे सिर पर लगाते है और उसे खा लेते है. तो वो बता रही है कि मावन जीवन का अंत एक भस्म की तरह है व्यक्ति मरने के बाद एक भस्म ही तो रह जाता है । अग्नि बता रही है कि हमें अपने अंत को ध्यान में रखकर अपने जीवन के हर एक पल को सदुपयोगी बनाना है . वो बता रहीं है कि कि सबका अंत ये भस्म है जब तक जीवित है अपनी लौ को दबने मत दो अपने अंदर समानता का भाव रखो, सबका कल्याण करो सबकेा अपने समाहित करो । ये सारी चीजें वो हमें बता रहीं है. हवन की अग्नि जैसे यज्ञ में सब जड चेतन में वायु शुद्व होकर पहुच जाती है । उसी तरह हमें भी अपनी थोडी सी वस्तु केा बिना किसी अपने-पराए, शुत्र-मित्र के बिना किसी भेद के सबको खिला देना है कि खाने वाले को पता ही ना चले कि हमें किसी ने पौष्टिक चीज खिला दी है । हम कल्याण करें धर्म करें, दान करें, लेकिन दाये हाथ सें करें, तो बायेां हाथ को पता ना चले. इतनी तत्परता से हमें करें डिडोंरा नहीं पीटना है । तो यज्ञ की अग्नि और हमारे जीवन में समानता है संत का जीवन सदा परोपकार के लिए होता है दूसरें के लिए इसलिए संत अपने आप में यज्ञ है और हमें अपने जीवन को इसी तरह यज्ञ बनाना है .


‘‘सकल घरेलू उत्पाद में महिलाओं के योगदान का मूल्यांकन जरूरी’’\nकार्यक्रम को संबोधित करतीं वित्तमंत्री निर्मला सीतारमण। मंच पर उपस्थित (बाएं से) श्रीमती निशा राणा एवं श्रीमती प्रीति गोयल\nगत 19 अगस्त को नई दिल्ली स्थित कांस्ट्टीयूशन क्लब में राष्ट्र सेविका समिति, दिल्ली प्रांत की बौद्धिक शाखा मेधाविनी सिंधु सृजन के तत्वावधान में ‘बजट 2019-20: महिलाओं के सरोकार’ विषय पर कार्यक्रम आयोजित किया गया। कार्यक्रम में मुख्य अतिथि के रूप में वित्तमंत्री निर्मला सीतारमण उपस्थित थीं। उन्होंने समारोह को संबोधित करते हुए कहा कि सकल घरेलू उत्पाद में महिलाओं के योगदान का उचित मूल्यांकन नहीं हो पाता। इसलिए इस दिशा में काम करने की आवश्यकता है। इसलिए राष्ट्र सेविका समिति एवं अन्य महिला संगठन इस विषय पर विचार करें और महिलाओं के योगदान को बेहतर तरीके से परिलक्षित करने के लिए किसी सूत्र की तलाश करें।\nउन्होंने कहा कि प्रधानमंत्री नरेंद्र मोदी ने निर्देश दिया था कि बजट ऐसा होना चाहिए जिसमें सबके लिए कुछ न कुछ हो और जिससे आमजन सहजता से जुड़ सकें। इस बार के बजट का मुख्य लक्ष्य था आमजन के रहन-सहन में सहजता। उन्होंने बजट में महिला संबंधी योजनाओं की चर्चा करते हुए कहा कि इस बजट में सभी वर्गों की महिलाओं के लिए कुछ न कुछ था। मुद्रा योजना का उल्लेख करते हुए कहा कि इस योजना से बड़ी संख्या में महिलाएं जुड़ीं हालांकि ये सभी के लिए थीं।\nकार्यक्रम में विशिष्ट अतिथि के रूप में उपस्थित राष्ट्र सेविका समिति की अखिल भारतीय प्रचार प्रमुख सुनीला सोवानी ने कहा कि सरकार जो योजना महिलाओं के लिए बनाती है, वो अंतत: पूरे परिवार के काम आती है, इसलिए आर्थिक और वित्तीय क्षेत्र में भी समग्रता से चिंतन होना चाहिए। आवश्यकता यह भी है कि आज कॉरपोरेट जगत महिलाओं को सिर्फ स्त्री-पुरुष समानता की दृष्टि से ही न देखे, उसे परिवार की धुरी के तौर पर संवेदनशील तरीके से देखे। इस मौके पर मेधाविनी सिंधु सृजन की संयोजिका निशा राणा ने भी अपने विचार व्यक्त किए।\nबाढ़ प्रभावित क्षेत्रों में संघ ने पहुंचाई राहत\nबाढ़ प्रभावित क्षेत्रों में फंसे लोगों के लिए भोजन का प्रबंध करतीं राष्ट्र सेविका समिति की बहनें\nमूसलाधार बारिश और बांधों से पानी छोड़े जाने के कारण महाराष्ट्र के 10 जिलों में बाढ़ की स्थिति गंभीर बनी हुई है। ऐसी विकट स्थिति में राष्ट्रीय स्वयंसेवक संघ, जनकल्याण समिति के कार्यकर्ता विभिन्न स्थानों पर राहत कार्य पहुंचाने का काम कर रहे हैं। महाराष्ट्र के सांगली, कोल्हापुर और सतारा जिले सबसे अधिक प्रभावित हुए हैं। राष्ट्रीय स्वयंसेवक संघ के प्रांत कार्यवाह श्री तुकाराम नाईक ने बताया कि समिति के माध्यम से सांगली जिले के मिरज, शिरोला और पलूस तालुका के लगभग 50,000 नागरिकों को अस्थायी आश्रय केंद्रों में स्थानांतरित किया गया है। तीन स्थानों पर चल रहे केंद्रों में लगभग 300 पुरुष और महिला कार्यकर्ता सक्रिय हैं। हेलीकॉप्टर द्वारा बचाए गए नागरिकों के लिए हर घंटे एनडीआरएफ और जवानों को 1000 भोजन के पैकेट प्रदान किए जा रहे हैं।\nकार्यकर्ता इसी तरह सतारा एवं पाटन क्षेत्र के पीड़ितों को हर तरह की मदद देने का काम कर रहे हैं। उन्होंने बताया कि कोल्हापुर जिले में करवीर और शिरोला तालुका में 38,000 लोगों को अस्थायी आवास उपलब्ध कराए गए हैं तथा 22 केंद्रों में कुल 250 पुरुष और महिला कार्यकर्ता राहत कार्य में लगे हैं। दस प्राथमिक चिकित्सा केंद्रों में प्राथमिक उपचार, पेयजल के वितरण के साथ दवाओं और कपड़ों का वितरण भी जारी है। कोल्हापुर शहर और इचलकरंजी, वारणा कोडोली में बाढ़ में फंसे हुए लोगों को पानी से बाहर निकालने के बाद कोल्हापुर में6और इचलकरंजी में4बाढ़ प्रभावित केंद्रों का संपूर्ण पालकत्व लिया गया है। सारी व्यवस्था राष्ट्रीय स्वयंसेवक संघ, जनकल्याण समिति और राष्ट्र सेविका समिति द्वारा की जा रही है। उन्होंने बताया कि बाढ़ नियंत्रण के बाद स्वास्थ्य की देखभाल, घरों की सफाई, कीटाणुनाशकों का छिड़काव, घरों की आवश्यक मरम्मत आदि के काम शुरू करने होंगे। समिति को वर्तमान में केवल वित्तीय सहायता की अपेक्षा है और इस मदद पर ‘80 जी’ के तहत छूट प्राप्त होगी। उन्होंने समाज से सहयोग का आह्वान किया। सहयोग राशि देने के लिए राष्ट्रीय स्वयंसेवक संघ जनकल्याण समिति के नाम पर चेक दिया जा सकता है या 2000 रुपए तक की नकद राशि जमा कराई जा सकती है। निम्नलिखित बैंक विवरण पर\nबैंक आॅफ महाराष्ट्र, तिलक रोड शाखा\nबचत खाता क्रमांक-20057103852\nवीर गोगादेव के निशान का पूजन\nभारत माता के चित्र पर पुष्पार्चन करते कार्यकर्ता\nगत 17 अगस्त को इंदौर में डॉ. हेडगेवार स्मारक समिति एवं राष्ट्रीय स्वयंसेवक संघ, सामाजिक समरसता मंच के तत्वावधान में पूज्य वीर गोगादेव चौहान के निशान (छड़ी) के पूजन का आयोजन किया गया। सामाजिक समरसता के इस आयोजन में शहर के वाल्मीकि समाज द्वारा अलग-अलग हिस्सों से आई 8 छड़ियों का संघ के इंदौर विभाग के संघचालक श्री शैलेन्द्र महाजन, डॉ. हेडगेवार स्मारक समिति के अध्यक्ष श्री ईश्वरदास हिन्दुजा एवं वरिष्ठ अधिकारियों ने पूजन किया। वक्ताओं ने कहा कि गोगादेव जी के राज्य में जात-पात का भेदभाव नहीं था। वे महान समाज सुधारक थे। प्रतिनिधि


कॉमरेड चंदू की कहानी जिसे दिन-दहाड़े गोलियों से भून दिया गया - story for comrade kanhaiyya that includes comrade chandu who was assassinated\nकॉमरेड चंदू की कहानी जिसे दिन-दहाड़े गोलियों से भून दिया गया\nLallantopmail@lallantop.comमार्च 31, 2018 11:48 AM\nआपके हिस्से कुछ बरगद बिना कोशिशों के आ जाते हैं. वो भी बिलकुल नए नवेले. बुजुर्गों में जवान से. जवानों में कुछ उधर की तरफ को बसे. हिमांशु पंड्या ऐसे ही हैं. हमारे लिए. हिंदी के मास्टर. जेएनयू के मेरे सीनियर. पढ़ने लिखने विचारने वाले इंसान. वामपंथी सरोकारों की तरफ झुकाव. मगर पर्ची कटाऊ अंध श्रद्धा से सिरे से मुक्त.\nऔर हां. सिर्फ मुंहाचाही भर के प्रगतिशील नहीं हैं. जीवन और आचरण में भी वैसे ही हैं. ये एक जरूरी चीज है. गोकि इस पर बात करना अश्लील माना जाने लगा है. पर आखिर तो बात वही है. कि आप कैसे जीते हैं. वैसे ही अपना दर्शन रचते हैं. और जो मुंह और कलम से रचते हैं. वो कुछ पीछे को ठहरता है.\nआजकल राजनीति का भक्तिकाल नए सिरे से परवान चढ़ा है. सबने अपने-अपने देवता, तीरथ और मंतर चुन लिए हैं. उनकी बुदबुदाहटें एक फरेबी सुकून दे देती हैं. अगरबत्तियों का धुंआ चिलम चमत्कार को मात दे रहा है. किसी को मोदी में मुक्ति नजर आ रही है, तो कोई कन्हैया में तारणहार खोज रहा है.\nपर आखिर में धूमिल की वो लाइन ही मिलती है. जो अब सेक्सिस्ट होने के कारण टेक्स्ट से हटाई सी जा रही है. मैंने जिसकी भी पूंछ उठाई. उसको मादा पाया. आप त्योरियां चढ़ाएं पर पहले याद करें कि पाठ संदर्भ से भी तय होता है.\nऔर धूमिल ने ये बात मादा या औरत जात के खिलाफ नहीं लिखी थी. बस एक चालू मुहावरा उठाया था.\nऔर कन्हैया कुमार ने हमें क्या मुहावरा दिया. ये कि ये मेरा संस्कार है. लालू प्रसाद यादव के लपककर पैर छूना.\nकन्हैया के एक पुरखे हैं. चंद्रशेखर.चंदू बोलते हैं हम उन्हें. उन्हें भी लपककर छुआ था. सीवान के गुंडों की गोलियों ने. लालू राज में. वो आतंक का संस्कार था.\nअब कन्हैया ने दोनों का गठजोड़ कर दिया है.\nऔर हां. हम ये सवाल होशो हवास में उठा रहे हैं. और जो कॉमरेड जानना चाहें तो. हम ‘जी न्यूज’ से भी नहीं हैं.\nअब आप हिमांशु पंड्या की ये कहानी पढ़िए. चंदू के दौर को याद करती.\nहम अकसर दोहराते हैं. वो जवानी जवानी ही क्या. जिसकी कोई कहानी न हो. और कहानियां सिर्फ फूलों, कविताओं की मिट्टी से घर नहीं बनातीं. उन्हें कुछ जोश. कुछ संकल्प. कुछ सपने. कुछ तकलीफें भी चाहिए होती हैं गारा गाढ़ा करने के लिए.\nशमशेर बहादुर सिंह ने तीन चीजों को सबसे जरूरी बताया था— ऑक्सीजन, मार्क्सवाद और जनता के आईने में अपनी शक्ल। उन्होंने कविता का जिक्र इसलिए नहीं किया कि कविता उनके जीवन का अभिन्न हिस्सा थी। इसे अलग से रेखांकित करने की उन्हें जरूरत ही महसूस नहीं हुई। वह पूरावक्ती कवि थे।\nयह कहानी आलोकधन्वा की एक कविता के बारे में है, जो अचानक जीता-जागता साकार जीवन हो गई। लेकिन उसके बारे में बताने के लिए पहले बहुत-सी बातें बतानी होंगी।\n(आगे इस कहानी में सभी पात्रों को क,ख,ग आदि नाम से संबोधित किया गया है,पहले किस्से का क दूसरे किस्से का क हो,यह जरूरी नहीं,पर सबका एक ही नाम इसलिए क्योंकि वे सब थे। बस यह ध्यान रखें कि अल्पप्राण अक्षर लड़कों के परिचायक हैं और महाप्राण लड़कियों के।)\nक का बोलना जारी था, कभी-कभी इच्छा होती है, मैं चंदू का ओवरकोट पहनकर बाहर निकल जाऊं। ठीक है वह नहीं है, लेकिन मुझे, हमें उसकी कितनी जरूरत है। क्यों न मैं चंदू हो जाऊं। यह सघन लड़ाइयों के बीच एक ठहरी हुई शाम थी जो न आते आते आई थी। चंदू की मौत की खबर से लेकर अब तक सब सड़क पर थे, लड़ रहे थे और इसका आकलन करने से बच रहे थे कि उन्होंने क्या खो दिया है। ठीक उसी समय ग ने पीछे मुड़कर देखा, ख— जो कैंपस की सबसे फायरब्रांड लड़ाका मानी जाती थी मेस के कोने की दीवार में अपने घुटनों में मुंह छुपाए फफक रही थी।\n31 मार्च को तुम नहीं थे, घर पर यह खबर सुनकर कैसा लगा? क्या बताऊं, ‘आज तक’ पर क, ख, च, ट, ढ कितने लोग दिखे, बिहार भवन के बाहर गोलियां चलती दिखीं और फिर बेसाख्ता गालिब याद आए, ‘हम बयाबां में हैं और घर में बहार आई है।’ बहार! शे’र के ऐसे इस्तेमाल को क देखता रह गया और ख और ग ने ठहाका लगाया।\nमाणिक वह देखो बह रही है हमारी पद्मा\n‘आज तक’ की इस रिपोर्ट को बार-बार बारीकी से देख गिनकर ही एस पी ने बताया था कि बिहार भवन पर इक्कीस राउंड फायरिंग हुई थी। आगे अजय भारद्वाज की दस्तावेजी फिल्म और होने वाली जांच के लिए भी यही फुटेज सबसे पुख्ता सबूत होनी थी। एस पी ने इसे बार-बार ध्यान से देखा भागलपुर कांड को सामने लाने वाले, मंडल विरोधी अंधड़ में अकेले साहसपूर्वक वंचितों के पक्ष में खड़े होने वाले, गणेश के दुग्धपान का सच सामने लाने वाले एस पी के लिए खबरें जीवन की लड़ाइयों से निकलती थीं। एस पी पत्रकारिता में कविता की भाषा के घालमेल के विरोधी थे, उनके लिए पत्रकारिता ही कविता थी। वे पूरावक्ती पत्रकार थे। ढाई महीने बाद, उपहार सिनेमा अग्निकांड की रिपोर्ट उन्होंने तैयार की, दिखाई और उसी रात कोमा में चले गए।\nकाली रात बहुत काली होती थी सफेद रात बहुत सफेद होती थी\nमोहम्मद शहाबुद्दीन राष्ट्रीय जनता दल का सांसद था। उसके नाम हत्या, अपहरण, डकैती, फिरौती के मामले दर्ज थे। राजद धर्मनिरपेक्ष संयुक्त मोर्चे का एक महत्वपूर्ण घटक था। संयुक्त मोर्चे को एक कम्युनिस्ट पार्टी का संसद में समर्थन हासिल था, दूसरी कम्युनिस्ट पार्टी सरकार में शामिल थी। देश का गृहमंत्री एक वरिष्ठ वामपंथी नेता था और दिल्ली की सड़कों को पूरे हफ्ते भर से नौजवान लड़के-लड़कियों ने एक वामपंथी छात्र की दिनदहाड़े हुई हत्या की सीबीआई जांच के लिए जाम कर रखा था। बथानी टोला और लक्ष्मणपुर बाथे के दलितों और छत्तीसगढ़ के आदिवासियों को चीरने वाली गोलियों के बारे में धुंधलका था कि वे धर्मनिरपेक्ष बंदूक से निकली थीं या सांप्रदायिक बंदूक से। कैंपस का सबसे बड़ा वाम छात्र संगठन चुनाव से ऐन पहले कश्मीर पर जो पोस्टर जारी करता था, उसे आसानी से नाम बदलकर विद्यार्थी परिषद् का बनाया जा सकता था। दक्षिणपंथ को रोकने के लिए आक्रामक राष्ट्रवाद और पितृसत्ता से सुविधाजनक समझौते आवश्यक थे। क्रांति ने चुनाव के आगे घुटने टेक दिए थे। अंहकार वही था कि उनको हराना है तो हमारे साथ आओ। दक्षिण को रोकने के लिए वाम थोड़ा दक्षिण हुआ जाता था और दक्षिण बढ़ता जाता था। उपाध्यक्ष, महासचिव और संयुक्त सचिव के पद पर विद्यार्थी परिषद् जीती थी और अध्यक्ष के पद पर महज तीन वोट से जीत कर वामपंथ बमुश्किल अपनी साख बचा पाया था। नरेंद्र मोदी के सामने जीत का दावेदार कोई अजय राय था जो उत्तर प्रदेश में समानांतर सत्ता के गौरवशाली पद ‘बाहुबली’ को धारण करता था और जो धर्मनिरपेक्ष होने से पहले तीन बार भाजपा का विधायक रह चुका था।\nचीजें कुछ गड्डमड्ड हो रही हैं। लक्ष्मणपुर बाथे नरसंहार दिसंबर, 1997 में हुआ था और कुछ और घटनाएं भी शायद बाद की हैं, ऐसा लगता है। यह कहकर छूट ली जा सकती है कि कहानी में स्मृति का एकायामी होना आवश्यक नहीं पर ऐसा लिखना ज्यादा उचित होगा कि सोलह मई, दो हजार चौदह से पहले के हिंदुस्तान में बैठकर कहानी लिखते समय काल को कल्पनाविहीन एकायामी रास्ते पर चलने देना अपराध है।\nशमशेर, आज कविता की जरूरत सबसे ज्यादा है।\nकभी-कभी तो इससे सीखना भी पड़ सकता है\nयह अगले छात्रसंघ चुनाव की बात है। सतलज मेस से गूंजती आवाजें सभा की सफलता का आभास दे रही थीं। ग ने पूछा, ‘क्या हमें चलना चाहिए?’ ख ने कहा, टॉस कर लेते हैं। नीचे जाते हुए क ने कहा, मैं सिक्का जमीन पर आने से पहले ही जान गया था कि हमें क्या करना है! कॉमरेड सीताराम येचुरी का भाषण समाप्त हो गया था, सवाल जवाब का सत्र चल रहा था। क ने पूछा, कॉमरेड, आपको पता है, हमारे दोस्त, साथी और भूतपूर्व छात्रसंघ अध्यक्ष कॉमरेड चंद्रशेखर की सीवान में दिनदहाड़े हत्या कर दी गई थी। इसके विरोध में सारा छात्र समुदाय आंदोलन कर रहा था जिसमें आपकी पार्टी का छात्र संगठन भी शामिल था। उसमें सभी नए-पुराने छात्र जुड़ रहे थे। तीन भूतपूर्व छात्रसंघ अध्यक्षों— अमित सेनगुप्ता, शकील अहमद खान और प्रणय कृष्ण द्वारा संयुक्त रूप से एक अपील जारी की गई थी, जिसमें खासतौर पर पुराने छात्रसंघ पदाधिकारियों का आह्नान किया गया था कि वे आकर इस लड़ाई को मजबूत बनाएं। आपका शामिल होना तो दूर, कोई बयान तक नहीं पढ़ा हमने। कॉमरेड, जब कैंपस सुलग रहा था, तब आप कहां थे? वह एसएफआई की मीटिंग थी, एबीवीपी की नहीं, इसलिए तमाम व्यवधानों के बावजूद ख और ग ने भी यही सवाल दोहराया और उन्हें सुना भी गया। यह एसएफआई की मीटिंग थी, एबीवीपी की नहीं, पर कॉमरेड सीताराम येचुरी ये भूल गए थे। कॉमरेड, आपने क्या मुझे बुलाया था? एक पोस्टकार्ड ही डाल देते, पब्लिक बूथ से जाकर एक फोन ही कर कर देते, एक रुपए ही खर्च होता आपका…।\nयानी एक पार्टी, जिसके नाम में ‘कम्युनिस्ट’ जुड़ा था और जिसके पीछे एक राज्य में भूमि सुधार का गौरवशाली इतिहास था, आज जनसंघर्षों में शामिल होने के लिए निमंत्रण पत्र की अपेक्षा रखती थी। लेकिन सतलज मेस की ताली पीट रही भीड़ को इस विडंबना के काव्यात्मक निहितार्थ नहीं पता थे। भीड़ में कविता नहीं हो सकती, सिर्फ कुमार विश्वास हो सकते हैं।\nतय पाया गया कि इस संवाद को एक पर्चे के जरिए सब तक पहुंचाया जाए। लेकिन आचार संहिता लग चुकी थी। हम पर्चा बांट नहीं सकते, हम नहीं ‘बांटेंगे’ घ ने जिम्मेदारी ली। वह झेलम लॉन के बीचों-बीच पर्चे का गठ्ठर लेकर बैठ गई। सबने खुद आकर पर्चा ले लिया च— जो एसएफआई का थिंक टैंक था, यह उसके बारे में गर्व से कहा जाता था और पार्टी में सोचने का काम वही करता था। और जो आजकल टी.वी. बहसों में पार्टी का सबसे प्रमुख चेहरा है— भी आया। उसने पर्चा लिया, पढ़ा, फिर उसके छोटे-छोटे, छोटे-छोटे, छोटे-छोटे, छोटे-छोटे टुकड़े किए।\nघ को अपने पहले चुंबन से भी ज्यादा यह स्मृति आनंद देती है।\nसिर्फ उड़ानें बची रह जाती हैं\nक के कमरे में ग को घुसते देख च थोड़ा आश्चर्यचकित हुआ क्योंकि दोनों के बीच बोलचाल के संबंध नहीं थे। उस दिन जब पीएम रेजिडेंस के बाहर हुए लाठीचार्ज में डंडा खाकर मैं गिर गया था, तब न जाने कहां से ग और उसके दोस्त आए और मुझ पर ढाल बनकर बिछ गए। वर्ना आज हाथ ही टूटा है, शायद काफी कुछ टूट-फूट गया होता। कहते हुए क ने अपना प्लास्टर वाला हाथ माथे तक लाया— सलाम, शुक्रिया या हो सकने वाले नुकसान का आभास, पर ग यह देखने के लिए मौजूद नहीं रहा, वह चाय का गिलास रखकर जा चुका था। वैसे, मैटर ऑफ फैक्ट, ग एसएफआई से था।\nउस देश का नाम बाढ़ में बह गए मेरे पिता का नाम भी हो सकता है\nएक हत्यारी गोली सुरक्षित परिसर के भीतर चली आई थी और परिसर बहसों की सुषुप्तावस्था से निकलकर चौंक पड़ा था। ठीक से पता नहीं था कि यह गोली वह थी जो विस्थापन का विरोध कर रहे आदिवासियों पर चलती या वह जो इज्जत को रोटी के ऊपर तवज्जोह देने वाले दलितों पर चलती या वह जो नौजवान मुसलमान युवक-युवतियों का राष्ट्रहित में एनकाउंटर करती। परिसर, परिसर से बाहर निकल आया था पर उसे पता नहीं था कि वह गुस्से में उछाले पत्थर का निशाना किसे बनाए।\nरिंग रोड को जाम हुए आध घंटा हो गया था। दिल्ली की जीवन रेखा रुकी हुई थी। च को लग रहा था कि अनंतकाल तक वह यहीं बैठा रहे। क की इस बात को मानने को कोई तैयार नहीं था कि अब जाम हटा लिया जाए, ग को याद आया कि क ने कहा भी था कि ‘चंदू था तो बोलते हुए भरोसा रहता था कि कोई एक तो सुनेगा’, ‘आज क की कौन सुनेगा?’ ग ने सोचा और तभी क ने अपने अगले वाक्य से बताया कि चंदू के न रहने से उसे सुनने वालों की संख्या गणितीय ढंग से घटकर शून्य नहीं हो गई है, चंदू होता तो ऐसा ही करता।\nसरकार ने नहीं — इस देश की सबसे सस्ती सिगरेट ने मेरा साथ दिया\nयह अगले लोकसभा चुनावों की बात है। क से ख ने कहा कि वे— ख, ग और घ सीवान जा रहे हैं, चुनाव प्रचार के लिए। क ने कहा कि वह भी चलेगा। तय हुआ कि दो दिन बाद चला जाएगा पर वे तीनों क से मिल नहीं पाए और निकल गए। क भी अगली ट्रेन से निकल पड़ा। जीवन में पहली बार उसने बिना रिजर्वेशन यात्रा की और वह भी बिहार जाने वाली ट्रेन में। तीन घंटे बाद दोनों टांगें ठीक से जमीन पर टिकीं और छह घंटे बाद पीठ टिकाकर बैठने को मिला, जमीन पर। बैरिकेड्स के अलावा भी संघर्ष के कई ठोस मुकाम होते हैं। वही शॉल चादर भी बनी बिछौना भी, जो छ ने उसे जबरदस्ती दे दी थी, जब वह उसे स्टेशन छोड़ने आई थी।\nक्या इस आकस्मिक चुनाव के बाद मुझे बारूद के बारे में सोचना बंद कर देना चाहिए\nआगे की कुछ घटनाएं ये हैं। वर्ष दो हजार पांच में नीतीश कुमार के मुख्यमंत्री बनने के बाद राजद के सांसद शहाबुद्दीन का दायरा सिमटना शुरू हुआ और उनके लिए जेल से समानांतर सत्ता संभालना भी संभव नहीं रहा। उनके कई ‘दाएं हाथ’ अब जदयू में हैं। नए अधिनियम के तहत जब शहाबुद्दीन चुनाव लड़ने के अयोग्य करार दिए गए, तब 2001 में उनकी पत्नी हिना शहाब प्रत्याशी बनी। हिना शहाब को जदयू के बागी उम्मीदवार ओमप्रकाश यादव ने हराया। तब निर्दलीय रहे ओमप्रकाश यादव वर्ष 2014 में भाजपा की ओर से प्रत्याशी हैं। जल्दी बताइए, 16 मई को कौन जीतेगा— धर्मनिरपेक्षता या सांप्रदायिकता? या चलिए ये बताइए— कौन हारेगा?\nवर्ष2012 में चंद्रशेखर की हत्या के जुर्म में तीन लोगों को आजीवन कारावास की सजा सुनाई गई। वे तीनों भाड़े के हत्यारे थे। एक फिल्म निर्देशक— जो चंद्रशेखर पर फिल्म बनाने की घोषणा कर चुके हैं— ने कहा कि आखिरकार चंद्रशेखर को इंसाफ मिला और यह सुनकर न जाने क्यों माया कोडनानी, डीजी वंजारा और बाबू बजरंगी को हंसी आ गई।\nक ख ग घ की सीवान यात्रा का फल यदि आप जानना चाहें तो कुल जमा यह रहा कि शहाबुद्दीन इस बार भी भारी अंतर से जीता। सीवान के गांवों में धूल-धक्कड़ में दस-बारह दिन के रोमांचकारी प्रचार अभियान का हिस्सा बनने से भारत का सामाजिक यथार्थ पता चल जाएगा, ऐसी कोई खुशफहमी क को नहीं थी। लेकिन एक बात थी, जो याद रही। परिसर में आगे ख जब भी बोलने खड़ी हुई, उसने कभी भी इस यात्रा के लिए ‘हम आइसा के सदस्य’ नहीं कहा, हमेशा ‘हम जेएनयू के विद्यार्थी’ ही कहा, यहां तक कि चुनावी भाषण के दौरान अपने दल की उपलब्धियां गिनाते हुए भी। सिर्फ क के कारण, बाकी तीन आइसा के थे। क को अपने दोस्त, पिछली कहानी के क की याद आई जिसे भरोसा था कि कोई नहीं सुनेगा तो चंदू तो सुनेगा। यही भरोसा इस सफर का हासिल था।\nक ख ग घ च छ ज झ ट ठ ड ढ प फ ब भ किसी ने भी इस लड़ाई में ऐसा कुछ हासिल नहीं किया जिसे ‘जुज तेरे और को’ समझाया जा सके। उन्होंने सिर्फ जिंदगी भर की दोस्तियां कमाईं और यह सीखा कि कोई लड़ाई अकेली नहीं है और कोई लड़ाई अकेले नहीं लड़ी जा सकती। लेकिन इसके लिए सुरक्षित चहारदीवारी को लांघकर एक गोली का आना जरूरी होता है शायद। गोली चाहे पोस्टर दागे या बंदूक, जिंदगी की रफ्तार और तेज होती है। कुछ लोग सोलह मई का इंतजार नहीं करते हैं, वे भगाणा की बलात्कार की शिकार हुई दलित लड़कियों की लड़ाई में साथ आ मोर्चा बनाते हैं।\nऊंची घास की जड़ों के बीच छोटे-छोटे फूल खिलते थे\n…और ठीक एक साल बाद, 31 मार्च, 1998 को चंद्रशेखर की शहादत की बरसी पर जुलूस से लौटे नौजवान जब गंगा ढाबा पर बैठे थे और रात के 12.30 हो रहे थे, क ख से पूछ रहा था कि जो हासिल वह समझ पा रहा है, क्या उसका कोई मानी है, तभी ख ने— एक अहिंदीभाषी लड़की ने हिंदी की एक कविता के जरिए क को समझाया कि भगत सिंह, पाश, गोरख पांडे और चंद्रशेखर की शहादतों का महीना मार्च इसलिए है क्योंकि यही टेसू के खिलने का मौसम है। उसने कहा, सुन, तू मुझे भगा ले चल, अभी के अभी। मैं किसी को नहीं बताऊंगी कि अप्रैल आ गया था। मैं आधे घंटे का झूठ बोल दूंगी…।\n‘कन्हैया को तीन घंटे गिराकर मारा, उसने टट्टी पेशाब कर दी, अगली बार बम मारेंगे’\nजेएनयू, जहां हर स्टूडेंट एक आवाज है\nवीडियो देखें: छबीलदास मेहता: समाजवाद की विचारधारा मानने वाला यह शख्स जिंदगी भर पाले बदलता रहा\nएक फोन आया, उधर से कोई बोला, "प्रोग्राम करना बंद कर दे वरना गोली से उड़ा देंगे"\nPrevious Previous post: कौन है यास्मीन, जो भारत में ISIS के लिए HR का काम करती थी?\nNext Next post: एक फोन आया, उधर से कोई बोला, "प्रोग्राम करना बंद कर दे वरना गोली से उड़ा देंगे"


India vs New Zealand 2nd Test Virat Kohli stepping out for toss in Mumbai 132 year old record repeated in test know how - IND vs NZ: विराट कोहली के मुंबई टेस्ट में कप्तानी संभालते ही दोहराया गया 132 साल पुराना रिकॉर्ड, जानिए कैसे – News18 हिंदी\nIND vs NZ: विराट कोहली के मुंबई टेस्ट में कप्तानी संभालते ही दोहराया गया 132 साल पुराना रिकॉर्ड, जानिए कैसे\nIndia vs New Zealand: विराट कोहली न्यूजीलैंड के खिलाफ मुंबई टेस्ट में कप्तानी कर रहे हैं. वो कानपुर टेस्ट में नहीं खेले थे. (File Photo/AP)\nIND vs NZ 2nd Test: विराट कोहली (Virat Kohli) के मुंबई टेस्ट (Mumbai Test) में टॉस के लिए उतरते ही टेस्ट इतिहास का 132 साल पुराना रिकॉर्ड दोहराया गया. इससे पहले 1889 में इंग्लैंड और दक्षिण अफ्रीका के बीच हुई2टेस्ट की सीरीज में ऐसा हुआ था. इस बीच, बारिश के कारण भारत और न्यूजीलैंड के बीच मुंबई टेस्ट के पहले दिन का खेल देरी से शुरू हुआ. इस टेस्ट के लिए दोनों टीमों के कप्तान बदले गए हैं. अजिंक्य रहाणे (Ajinkya Rahane) और केन विलियमसन (Kane Williamson) ने कानपुर टेस्ट में कप्तानी की थी. लेकिन इस मुकाबले में चोट के कारण नहीं खेल रहे.\nनई दिल्ली. भारत और न्यूजीलैंड के बीच चल रही2टेस्ट की सीरीज में कई नए रिकॉर्ड बने. लेकिन मुंबई टेस्ट में विराट कोहली (Virat Kohli) ने बतौर कप्तान टीम में वापसी की और उनके टॉस के लिए उतरते ही टेस्ट इतिहास का 132 साल पुराना रिकॉर्ड दोहराया गया. इससे पहले 1888-89 में इंग्लैंड और दक्षिण अफ्रीकी के बीच खेली गई सीरीज में ऐसा हुआ था. अब मुंबई टेस्ट इसका गवाह बना. दरअसल, मुंबई टेस्ट में भारत की कप्तानी विराट कोहली और न्यूजीलैंड की कमान टॉम लाथम (Tom Latham) के हाथों में हैं.\nइससे पहले कानपुर में हुए सीरीज के पहले टेस्ट में अजिंक्य रहाणे (Ajinkya Rahane) ने भारत और केन विलियमसन (Kane Williamson) ने कीवी टीम की कप्तानी की थी. इस तरह सीरीज में4अलग-अलग खिलाड़ियों ने कप्तानी की. टेस्ट इतिहास में ऐसा दूसरी बार हुआ है जब2टेस्ट की सीरीज में4खिलाड़ियों ने टीम की कप्तानी संभाली.\nमुंबई टेस्ट में 132 साल पुराना रिकॉर्ड दोहराया गया\nइससे पहले, इंग्लैंड और दक्षिण अफ्रीका के बीच 1889 में 12 से 26 मार्च के बीच दो टेस्ट खेले गए थे. सीरीज का पहला मैच पोर्ट एलिजाबेथ में हुआ था. इस मैच को इंग्लैंड ने 8 विकेट से जीता था. इस मैच में इंग्लैंड की कप्तानी ऑब्रे स्मिथ ने और दक्षिण अफ्रीका की कमान ओवेन ड्यूनेल ने संभाली थी. इसके बाद केपटाउन में हुए सीरीज के दूसरे टेस्ट में दोनों टीमों के कप्तान बदल गए थे. इंग्लैंड की कप्तानी मोंटी बाउडेन और द.अफ्रीका की कमान विलियम मिल्टन ने की. दक्षिण अफ्रीका के लिए सीरीज ड्रॉ कराने के लिए यह मैच जीतना जरूरी था. लेकिन जीत मेहमान टीम ने दर्ज की. इस टेस्ट में इंग्लैंड ने दक्षिण अफ्रीका को पारी और 202 रन से हराया था.\nIND vs NZ 2nd Test: मुंबई टेस्ट से पहले भारत-न्यूजीलैंड को झटका, दोनों टीमों के कप्तान ‘आउट’\nभारत के पास सीरीज जीतने का मौका\nजहां तक भारत और न्यूजीलैंड (IND vs NZ) के बीच खेली जा रही मौजूदा सीरीज की बात है तो इसका पहला मैच ड्रॉ रहा था. ऐसे में सीरीज का नतीजा मुंबई टेस्ट से ही निकलेगा. इसलिए दोनों टीमें जीत के लिए पूरा जोर लगाएंगी. न्यूजीलैंड के पास इतिहास रचने का मौका है. क्योंकि वो आज तक भारत में कोई टेस्ट सीरीज नहीं जीता है. जबकि भारत के पास मैच जीतने के साथ ही सीरीज जीतने का मौका है. भारत 2013 के बाद से ही घर में कोई सीरीज नहीं हारा है.


Malaysian Boy Finds Lost Phone With A Series Of Monkey Selfies In It | Duniadari\nHomeInternationalMalaysian Boy Finds Lost Phone With A Series Of Monkey Selfies In...\nMalaysian Boy Finds Lost Phone With A Series Of Monkey Selfies In It\nमलेशिया में एक लड़के के साथ विचित्र घटना घटी है. 20 वर्षीय छात्र उस समय बेहद हैरान हो गया जब उसने फोन में बंदर की बहुत सारी सेल्फी मिली. सोशल मीडिया में यह वीडियो तेजी से वायरल हो रहा है. जैकरिड्स रोडजी नाम का छात्र अपने घर में सो रहा था. उसने फोन को अपने पास ही रखा था. सुबह उठने पर उनसे पाया कि उसका फोन घर में नहीं है. छात्र को लगा कि उसका फोन चोरी हो गया है.\nबीबीसी से बातचीत में छात्र ने बताया, “डकैती का कोई संकेत नहीं था. मेरे दिमाग में केवल एक चीज थी यह जादू कैसे हो सकता है.” रोडजी अपने फोन डिवाइस को ट्रैक किया तो उसे अपने घर के पीछे जंगल से सिग्नल मिला. उसने बताया कि पिता लगातार उसके मोबाइल पर फोन कर रहे थे और रिंगटोन की आवाज जंगल से आ रही थी. छात्र ने फोन को ताड़ के नीचे पाया.\nफोन मिलने छात्र के चाचा ने मजाक में कहा कि उसे फोन पर चोर की तस्वीर मिल सकती है. इसके बाद जब छात्र रोडजी ने गैलरी खोली तो उसे बंदरों की कई सारी सेल्फी और वीडियो मिले. छात्र ने एक वीडियो बीबीसी से शेयर किया, जिसमें बंदर फोन खाने की कोशिश कर रहा था.\nडेली मेल के अनुसार, रोडजी ने अपने दोस्तों और रिश्तेदारों को यह तस्वीरें दिखाई, जिसे देखकर कोई भी यकीन नहीं कर पा रहे थे. छात्र रोडजी ने इस घटना के बारे में ट्विटर पर शेयर करते हुए लिखा कि लोग भी विश्वास नहीं कर पा रहे थे. उन्होंने ऐसा पहली बार देखा था.\nरोडजी ने स्क्रीन रिकॉर्डिंग का एक वीडियो 13 सितंबर को ट्वीट किया था. इस वीडियो को अब तक 2.5 लाख बार से ज्यादा देखा जा चुका है. रोडजी को लगता है कि बंदर खुली खिड़की के माध्यम से उसके घर में प्रवेश कर गया होगा और फोन उठाकर जंगल चला गया होगा.\n‘रोबोट मित्र’ के जरिए अपने परिजनों से बात कर सकेंगे कोरोना मरीज, पीएम मोदी से बात कर चुका है ये रोबोट\nकोरोना प्रोटोकॉल फॉलो करने के लिए रोम के एयरपोर्ट को मिले फाइव स्टार\nPrevious articleJoe Biden Says He Trusts Vaccines And Scientists, Not Donald Trump | अमेरिका: जो बिडेन ने कहा\nNext article12 सीजन में6खिलाड़ियों ने बेंगलुरु की कप्तानी की, लेकिन कोई भी चैम्पियन नहीं बना पाया; वॉटसन सबसे कम3मैच में कप्तान रहे


भागलपुर: कोहरे में ट्रेनों के साथ अब रेलवे की स्टेटस सिस्टम भी डेड – Bhagalpur News in Hindi, भागलपुर समाचार, Latest Bhagalpur Hindi News, भागलपुर न्यूज़ – Live Cities News\nHomeआपका ज़िलाभागलपुर: कोहरे में ट्रेनों के साथ अब रेलवे की स्टेटस सिस्टम भी डेड\nरेलवे की लाइव ट्रेन स्टेटस प्रणाली भी हुई ठप\nभागलपुर: ठंड और कोहरे ने ट्रेनों की रफ्तार थाम सी गई है. कोहरे के कारण ट्रेनों के लेट चलने का सिलसिला जारी है. ट्रेनों के लगातार लेट चलने से लोगों को काफी परेशानी हो रही है. लोगों की परेशानी तब और बढ़ जाती है जब रेलवे इंक्वायरी से ट्रेन की सही स्थिति की जानकारी नहीं मिल पाती है. कोहरे में ट्रेनों के साथ अब रेलवे की लाइव ट्रेन स्टेटस प्रणाली ने भी यात्रियों को परेशान कर रखा है. बुधवार को पूछताछ प्रणाली सिस्टम फेल होने के कारण यात्रियों को ट्रेनों की अद्यतन जानकारी नहीं मिल सकी. इस कारण यात्री भागे-भागे स्टेशन पहुंचे लेकिन जहां पहुंचने के बाद मालूम हुआ कि ट्रेन लेट है. इसके बाद यात्री लाचार होकर स्टेशन पर ट्रेनों का इंतजार करते रहे.\nबुधवार को आंनद विहार टर्मिनल से आने वाली विक्रमशिला एक्सप्रेस 26 घंटे और डिब्रूगढ़ से आने वाली ब्रह्मापुत्र मेल 29 घंटे देरी से चलने के कारण भागलपुर नहीं आई. यात्री ट्रेन का इंतजार करते रह गए.\nवहीं मंगलवार को आनंद विहार से आने वाली विक्रमशिला एक्सप्रेस बुधवार की दोपहर पहुंची. वहीं, बुधवार को आनंद विहार जाने वाली विक्रमशिला एक्सप्रेस शाम सवा सात बजे गई. प्लेटफार्म से लेकर वेटिंग हॉल तक यात्रियों की भीड़ रही.\nविक्रमशिला एक्सप्रेस के एस-वन में आनंद विहार जाने वाले यात्री सुमित और राहुल ने बताया कि वह सुबह दस बजे से ही ट्रेन का इंतजार कर रहे हैं. उधर, ट्रेन विलंब होने की वजह से दर्जनों यात्रियों ने टिकट भी रद करा लिया.\nआज भी रात में खुलेगी विक्रमशिला\nगुरुवार को आनंद विहार टर्मिनल जाने से वाली विक्रमशिला एक्सप्रेस निर्धारित समय पर नहीं खुलेगी. बुधवार को आने वाली रैक आज दोपहर तक पहुंचने की संभावाना है. इस कारण गुरुवार को विक्रमशिला एक्सप्रेस आनंद विहार के लिए निर्धारित समय पर नहीं जाएगी.\nगुरुवार को विलंब से पहुंचने वाली ट्रेनें\n12368 डाउन विक्रमशिला 15 घंटे देरी से खुलेगी\n14056 डाउन ब्रह्मापुत्र मेल समय पर चलेगी\n14055 अप ब्रह्मापुत्र मेल 17 घंटे लेट से खुलेगी\nट्रेन है लेट\n‘सिंदूर खेला’ के साथ मां को दी विदाई\nभागलपुर: भागलपुर में शक्ति की उपासना प्राचीन काल से चली आ रही है इसके प्रमाण कर्ण गढ़ की खुदाई में प्राप्त शक्ति की मूर्ति को माना जाता है. विजयादशमी के दिन माता दुर्गा की विदाई की […]\nभागलपुर: जब अपना ही सिक्का खोटा होता है तब इंसान दूसरे को कुछ भी नहीं कह सकता. ऐसा ही दिल दहला देने वाला वाकया हुआ है एक बेटी के साथ. जहां उसके ही सौतेले पिता […]


हद है! पहले 67, अब 17 कोरोना संक्रमित लोग गुरुग्राम से हुए लापता, तशाल में जुटी हरियाणा पुलिस\nसुधीर सिंहअपडेटेड ऑन Jun 23, 2020, 12:21 IST\nराजधानी दिल्ली से सटे हरियाणा के गुरुग्राम में एक बार फिर से स्वास्थ्य विभाग की एक बड़ी लापरवाही का मामला सामने आया है. वहां से कोडिव-19 से संक्रमित 17 लोगों के गायब होने की ख़बर है. स्वास्थ्य विभाग की शिकायत के बाद पुलिस इन लापता संक्रमितों को तलाशने में जुट गई है. जानकारी के मुताबिक, सभी गायब हुए लोग गुरुग्राम और झज्जर के रहने वाले हैं और एक निजी कंपनी के कर्मचारी हैं.\nमीडिया रिपोर्ट्स के अनुसार, निजी कंपनी की तरफ से लापता संक्रमितों की बीमारी को छुपाया गया. कोरोना वायरस के लक्षण दिखने के बावजूद कंपनी ने उनसे जुड़ी जानकारी छुपाए रखी. ध्यान देने वाली बात यह है कि यह पहला मामला नहीं है, जब गुरुग्राम से कोरोना संक्रमित लापता हो गए हैं. इससे पहले वहां से 67 कोविड-19 संक्रमितों के लापता होने की ख़बर आई थी. ऐसे में गुरुग्राम स्वास्थ्य विभाग पर सवाल उठने लाजमी हैं.\nगुरुग्राम में कोरोना संक्रमितों के आंकड़ों की बात करें, तो मरीजों की तादाद 4000 के पार पहुंच चुकी है, जिसमें से करीब 1800 केस एक्टिव हैं. वहीं अब तक 66 लोगों अपनी जान गवां चुके हैं.


शाहिद ने मुंबई में खरीदा 56 करोड़ रुपये का ड्यूप्लैक्स अपार्टमेंट - shahid kapoor buys new flat duplax in mumbai cost rupees 56 crore tmov - AajTak\nएक्टर शाहिद कपूर ने मुंबई में तकरीबन 56 करोड़ रुपये का एक अपार्टमेंट खरीदा है.\nशाहिद कपूर और उनकी बेटी मीशा\nशाहिद ने एक टेक में बोला 3.5 मिनट का डायलॉग, पूरे क्रू ने बजाईं तालियां\nमालूम हो कि शाहिद की बेटी मीशा के बाद अब उनके परिवार में एक और सदस्य जल्द ही शामिल होने जा रहा है. शाहिद की पत्नी मीरा राजपूत प्रेग्नेंट हैं. शाहिद के वर्क फ्रंट की बात करें तो वह जल्द ही फिल्म बत्ती गुल मीटर चालू में नजर आएंगे. फिल्म पद्मावत में उनके काम की काफी तारीफ हुई थी. संजय लीला भंसाली निर्देशित इस फिल्म में शाहिद ने राजा रावल रतन सिंह का किरदार निभाया था.\nप्रेग्नेंसी में 'बिंदी बंप' से परेशान हुईं मीरा राजपूत, इंस्टा पर लिखा ये\nअपकमिंग फिल्म की बात करें तो फिल्म बत्ती गुल मीटर चालू का निर्देशन श्री नारायण सिंह कर रहे हैं. फिल्म में शाहिद के अलावा श्रद्धा कपूर और यामी गौतम लीड रोल में नजर आएंगे. शाहिद फिल्म में रणवीर चोपड़ा का किरदार निभा रहे हैं और फिल्म का प्रोडक्शन भूषण कुमार के हाथ में हैं. देखना होगा कि फिल्म बॉक्स ऑफिस पर क्या कमाल दिखा पाती है.


the need for agricultural reforms continues | डॉ. जयंतीलाल भंडारी का लेख : कृषि सुधारों की दरकार बरकरार | Hari Bhoomi\nडॉ. जयंतीलाल भंडारी का लेख : कृषि सुधारों की दरकार बरकरार\nएक दिसंबर 2021 को तीन कृषि कानून राष्ट्रपति रामनाथ कोविंद के हस्ताक्षर के बाद औपचारिक रूप से वापस हो गए हैं। चाहे कृषि कानून वापस हो गए हैं, लेकिन कृषि की विकास दर बढ़ाने और छोटे किसानों की आमदनी बढ़ाने के लिए कृषि सुधारों की जरूरत बनी हुई है। ज्ञातव्य है कि प्रधानमंत्री नरेंद्र मोदी ने कृषि को प्रभावी बनाने और कृषि संबंधी मसलों के समाधान के लिए विशेष कमेटी बनाने की घोषणा की है। किसानों की आय के स्तर को बढ़ाने और नई कृषि रणनीति बनाने में इस कमेटी की अनुशंसाएं महत्वपूर्ण होंगी। इस कमेटी की अनुशंसाएं किसानों और ग्रामीण गरीबों की आय बढ़ाने की चुनौती के मद्देनजर भी महत्वपूर्ण होगी।\nAshwani kumarCreated On: 14 Dec 2021 10:11 AM GMT Last Updated On: 14 Dec 2021 10:11 AM GMT\nनौ दिसंबर को दिल्ली के विभिन्न बार्डरों पर 378 दिनों से चल रहा किसान आंदोलन समाप्त हो गया। कृषि कानूनों को रद करने के बाद न्यूनतम समर्थन मूल्य (एमएसपी) सहित अन्य मांगों पर सरकार और संयुक्त किसान मोर्चा के बीच सहमति बनने और इसको लेकर सरकार से आधिकारिक पत्र प्राप्त होने के बाद संयुक्त किसान मोर्चा ने घर वापसी की घोषणा की।\nउल्लेखनीय है कि एक दिसंबर 2021 को तीन कृषि कानून राष्ट्रपति रामनाथ कोविंद के हस्ताक्षर के बाद औपचारिक रूप से वापस हो गए हैं। चाहे कृषि कानून वापस हो गए हैं, लेकिन कृषि की विकास दर बढ़ाने और छोटे किसानों की आमदनी बढ़ाने के लिए कृषि सुधारों की जरूरत बनी हुई है। ज्ञातव्य है कि प्रधानमंत्री नरेंद्र मोदी ने कृषि को प्रभावी बनाने और कृषि संबंधी मसलों के समाधान के लिए विशेष कमेटी बनाने की घोषणा की है। किसानों की आय के स्तर को बढ़ाने और नई कृषि रणनीति बनाने में इस कमेटी की अनुशंसाएं महत्वपूर्ण होंगी। इस कमेटी की अनुशंसाएं किसानों और ग्रामीण गरीबों की आय बढ़ाने की चुनौती के मद्देनजर भी महत्वपूर्ण होगी। नीति आयोग की 26 नवंबर को प्रकाशित हालिया रिपोर्ट के मुताबिक ग्रामीण भारत में गरीबी को कम करने के लिए अधिक कारगर प्रयासों की जरूरत है। वर्ष 2015-16 के दौरान ग्रामीण इलाकों में 32.75 आबादी और शहरी इलाकों में 8.81 फीसदी आबादी बहुआयामी गरीबी में पाई गई है। चूंकि खेती की लागत लगातार बढ़ रही है, इसलिए कृषि उत्पादन का एमएसपी बढ़ाना जरूरी है। दुनिया के कई देशों में कृषि उपज की बाजार कीमतों में गिरावट को रोकने के लिए किसानों को सब्सिडी दी जाती है। हमारे देश में वर्तमान में एमएसपी व्यवस्था 23 फसलों पर लागू है। हमारे देश में हरित क्रांति के दौरान किसानों को गेहूं उगाने के लिए प्रोत्साहित करने हेतु एमएसपी की व्यवस्था की गई थी बाद में इसके तहत चावल व अन्य फसलों को लाया गया, लेकिन इस समय आंदोलनकारी किसान संगठन कृषि उपजों के एमएसपी की कानूनी गारंटी चाहता है। ऐसे में यह समझा जाना जरूरी है कि एमएसपी की कानूनी गारंटी के पीछे कई चुनौतियां और कई खतरें हैं। इस समय देश में कई कृषि उपजों के एमएसपी वैश्विक जिंस बाजार की कीमतों के लगभग बराबर आ चुके हैं। ऐसे में एमएसपी की गारंटी से महंगाई बढ़ने के साथ-साथ कृषि उपजों की गुणवत्ता व उत्पादकता में कमी आने की चुनौती भी दिखाई दे रही है। जहां नवगठित कृषि विकास कमेटी के द्वारा कृषि उत्पादन का एमएसपी बढ़ाया जा सकता है।\nकिसानों को मांगों के मद्देनजर पीएम आशा और भावांतर भुगतान जैसी योजना शुरू की जा सकती हैं। ऊंचे दाम वाली विविध फसलों के उत्पादन को विशेष प्रोत्साहन हैं। छोटे किसानों के जनधन खातों में अधिक नकदी हस्तांतरण उनकी तथा ग्रामीण गरीबों की आर्थिक मदद बढ़ाई जा सकती है। निश्चित रूप से छोटे किसानों को हरसंभव तरीके से प्रोत्साहन और कृषि विकास के विशेष कार्यक्रमों से भी कृषि क्षेत्र में लगातार जीडीपी बढ़ी है। 30 नवंबर को घोषित चालू वित्त वर्ष 2021-22 की दूसरी तिमाही-जुलाई से सितंबर 2021 के बीच देश की अर्थव्यवस्था की विकास दर 8.4 फीसदी रही है। कृषि में 4.5 फीसदी विकास दर है, जो कोविड पूर्व स्तर की तुलना में सबसे ज्यादा है। ऐसे में कृषि विकास दर और बढ़ाने के लिए देश में वर्तमान में चलाए जा रहे कृषि विकास कार्यक्रमों को और कारगर बनाया जाना होगा।\nकृषि मंत्री नरेंद्र सिंह तोमर के मुताबिक फसल बीमा योजना में सुधार, एमएसपी को डेढ़ गुना करने, किसान क्रेडिट कार्ड से सस्ते दर से बैंक से कर्ज मिलने की व्यवस्था, कृषि निर्यात तेजी से बढ़ने, एक लाख करोड़ रुपये का एग्रीकल्चर इंफ्रास्ट्रक्चर फंड, कृषि बजट के पांच गुना किए जाने, सोलर पावर से जुड़ी योजनाएं खेत तक पहुंचाने, दस हजार नए किसान उत्पादन संगठन, किसान रेल के माध्यम से छोटे किसानों के कृषि उत्पाद कम ट्रांसपोर्टेशन के खर्चे पर देश के दूरदराज के इलाकों तक पहुंचने तथा किसानों को उनकी उपज का अच्छा मूल्य मिलने से किसान लाभांवित हुए हैं। निश्चित रूप से अब ग्रामीण क्षेत्रों में लागू की जा रही स्वामित्व योजना के तहत देश के6लाख गांवों में किसानों को उनकी रहवासी जमीन का कानूनी हक देकर आर्थिक सशक्तिकरण किए जाने का अभियान तीव्रगति से आगे बढ़ाया जाना होगा। स्थिति यह है कि अभी जीवन भर अपनी जमीन पर रहने वाले किसान जमीन का सम्पत्ति की तरह उपयोग नहीं कर पाते हैं। लेकिन वे स्वामित्व योजना के तहत अपनी जमीन का मालिकाना हक पाकर अपनी जमीन का सम्पत्ति की तरह उपयोग करने लगेंगे।\nज्ञातव्य है कि मध्यप्रदेश के वर्तमान कृषि मंत्री कमल पटेल के द्वारा वर्ष 2008 में उनके राजस्व मंत्री रहते तैयार की गई मुख्यमंत्री ग्रामीण आवास अधिकार योजना के तहत2अक्टूबर 2008 को हरदा के दो गांवों में पायलट प्रोजेक्ट के रूप में भूखंडों के मालिकाना हक के पट्टे ग्रामीण आवास अधिकार पुस्तिका के माध्यम से दोनों गांवों के किसानों को सौंपे गए थे। इस अभियान से अनेक लोगों ने अपनी स्वामित्व की जमीन पर बैंकों से सरलतापूर्वक ऋण लेकर छोटे-कुटीर और ग्रामीण उद्योग शुरू किए हैं। इन गांवों में किसानों की आय बढ़ी है। गरीबी व बेकारी कम हुई है और किसानों की खुशियां बढ़ी हैं। ऐसे में देशभर के गांवों में स्वामित्व योजना के तेजी से लागू होने से किसान अपनी रहवासी जमीनों पर कानूनी हक प्राप्त कर सकेंगे। वे अपनी जमीन का पूर्ण उपयोग एक सम्पत्ति के रूप में कर्ज लेने के साथ-साथ अपने सभी कामों में कर सकेंगे। ऐसे में स्वामित्व योजना किसानों के लिए खेती की विभिन्न ऋण जरूरतों को सरलता से पूरा करने और किसानों की गैर कृषि आय बढ़ाने में मील का पत्थर साबित हो सकती है। चूंकि देश के 80 फीसदी किसानों के पास जीविका पार्जन के लिए पर्याप्त खेत नहीं है, अत: उनकी गैर कृषि आय बढ़ाने का विकल्प बढ़ाना होगा। ग्रामीण इलाकों में खाद्य प्रसंस्करण उद्योग को प्रोत्साहन दिए जाने होंगे। खेती के वैज्ञानिक प्रबंध, बागवानी, वानिकी, मत्स्य पालन को बढ़ावा देना होगा। गेहूं-चावल के अलावा फसलों का विविधीकरण बहुत महत्वपूर्ण हो गया है। फसल पैटर्न बदलने के तरीके खोजे जाने होंगे। किसान उत्पादन संघों को अधिकतम प्रोत्साहन देकर बेहतर भंडारण और विपणन सुविधाएं विकसित की जानी होगी। इससे सौदे की शक्ति बढ़ेगी और बिचौलियों का दबाव भी कम होगा।\nहम उम्मीद करें कि नौ दिसंबर को किसान आंदोलन की समाप्ति और किसानों की घर वापसी के बाद अब प्रधानमंत्री मोदी के द्वारा गठित की जाने वाली कृषि विकास कमेटी के रणनीतिक कदमों से नए कृषि सुधारों के साथ कृषि विकास का ऐसा नया अध्याय लिखा जाएगा, जिससे छोटे किसानों के चेहरे पर नई मुस्कुराहट आ सकेगी और इसके साथ ही कृषि विकास दर ऊंचाई पर पहुंच सकेगी।


भारत में भी मिलने लगा कोरोना का नया वेरिएंट! तीन लोगों को किया गया आइसोलेट | India Narrative Hindi\nभारत में Omicron Variant का पहला मामला मिलने से हड़कंप! तीन लोगों को किया गया आइसोलेट\nभारत में भी मिलने लगा कोरोना का नया वेरिएंट!\nPublished: 30-11-2021 08:25:22 AM\nकोरोना वायरल की पहली लहर और दूसरी लहर ने दुनियाभर में जमकर तबाही मचाई। अभी इससे धीरे-धीरे राहत मिल रहा था कि अब कोरोना के नए वेरिएंट ने दुनिया की टेंशन बढ़ा दी है। दक्षिण अफ्रीका सहित 12 देशों में पाए गए कोरोना वायरस के नए और अधिक संक्रामक स्वरूप 'ओमीक्रॉन' वेरिएंट (Omicron Variant) ने दुनिया में दहशत फैला दी है। वहीं, भारत में भी ये अफ्रीका का मामला सामने आने लगा है। जिसके बाद तीन लोगों को आइसोलेट कर दिया गया है।\nदरअसल, चंडीगढ़ में साउथ अफ्रीका से लौटे एक व्यक्ति के कोरोना पॉजिटिव पाए जाने के बाद वहां हड़कंप मच गया है। पहले खबर आई कि, उस व्यक्ति के साथ ही परिवार का एक सदस्य और घर में काम करने वाली सहायक महिला भी पॉजिटिव राई गई है लेकिन बाद में दोनों की रिपोर्ट निगेटिव आई। हालांकि, दक्षिण अफ्रीका से लौटे उस 39 साल के शख्स के कोरोना पॉजिटिए पाए जाने के बाद आइसोलेशन में रखा गया है। और परिवार के एक सदस्य की रिपोर्ट आने तक इंतजार किया जा रहा है।\nप्रोटोकॉल के अनुसार पॉजिटिव पाए गए मरीज को जरूरी व्यवस्थाओं के साथ आइसोलेशन में रखा जा रहा है। इतना ही नहीं संक्रमित पाए गए उस मरीज के कोरोना सैंपल को जीनोम सिक्वेंसिंग के लिए दिल्ली के एनसीडीसी प्रयोगशाला भेजा गया है। इस सब के अलावा मथुरा में कुल चार विदेशी यात्री कोविड पॉजिटिव पाए गए हैं। इस लिस्ट में एक यात्री ऑस्ट्रिया का है, एक स्पेन का और एक स्विजरलैंड का। ये सभी यात्री मथुरा के वृंदावन घूमने आए थे। ये सभी यात्री आइसोलेशन में हैं साथ ही जिस इलाके में ठहरे हुए थे उस इलाके को कंटेनमेंट जोन घोषित कर दिया गया है।\nबता दें कि, ओमिक्रॉन वेरिएंट के सामने आने के बाद भारत सरकार सख्त हो गई है। सोमवार को केंद्र सरकार ने ट्रैवल एडवाइजरी जारी करते हुए बताया कि, भारत आने वाले सभी यात्रियों को प्रोटोकॉल का पालन करना होगा। इसके साथ ही सरकार 15 दिसंबर से अतर्राष्ट्रीय उड़ानों को शुरू करने के फैसले की भी समीक्षा करेगी।


VIDEO: क्या तुर्की की सबसे बड़ी मस्जिद, दुनिया की सबसे खूबसूरत मस्जिद है? - Siasat Daily - Hindi\nVIDEO: क्या तुर्की की सबसे बड़ी मस्जिद, दुनिया की सबसे खूबसूरत मस्जिद है?\nIslamic, Islami Duniya\nhameed March 9, 2019\nतुर्की में गुरुवार को देश की सबसे बड़ी मस्जिद का उदघाटन किया गया है। इस्तांबूल शहर में स्थित त्शामलीजा मस्जिद में एक साथ 60 हज़ार लोग नमाज़ अदा कर सकते हैं। इस मस्जिद का निर्माण उसमानी शासनकल की वास्तुकला के आधार पर किया गया है और इसमें कई एतिहासिक इमारतें शामिल हैं।\nगुरुवार की सुबह को इस मस्जिद में फज्र की आज़ान दी गई और इसी अज़ान से मस्जिद का उद्घाटन हो गया। इस्तांबूल के इस्कूदार इलाक़े में स्थित यह मस्जिद बहुत ख़ूबसूरत है।\n#Turkey: Historic mosque gutted by PKK fire to reopen https://t.co/a7AThf3r9R pic.twitter.com/ls3DQwfLSO\n— ANADOLU AGENCY (ENG) (@anadoluagency) March 8, 2019\nपार्स टुडे डॉट कॉम के अनुसार, मस्जिद के उद्घाटन के समय सुबह की नमाज़ अदा करने के लिए जहां बड़ी संख्या में लोग एकत्रित हुए वहीं उनमें पूर्व प्रधानमंत्री बिन अली येल्दरीम सहित अनेक अधिकारियों ने भी हिस्सा लिया। वह इसी महीने के अंत में इस्तांबूल में होने वाले चुनावों में मेयर पद के उम्मीदवार हैं।\nOccupying an area of 15,000 square metres, Camilca is now the largest mosque in Turkey. Takeacloser look here: https://t.co/VfxiPo7M1f\n— The National (@TheNationalNews) March 7, 2019\nइस मस्जिद का निर्माण इस्तांबूल में एक ऊंचे टीले पर किया गया है। मस्जिद इस तरह से बनाई गई है कि यह इस्तांबूल शहर की पहिचान बन जाए। मस्जिद का निर्माण 15 हज़ार वर्गमीटर के भूभाग पर किया गया है। मस्जिद में कान्फ्रेन्स हाल, इस्लामी अवशेषों का संग्रहालय, एक पुस्तकालय तथा एक थिएटर हाल भी बनाया गया है।\nमस्जिद में6मीनार हैं जिनमें चार की ऊंचाई 107 मीटर से भी अधिक है जबकि दो मीनारों की ऊंचाई 90 मीटर है। इसके मुख्य गुंबद की ऊंचाई 72 मीटर है और इसका व्यास 34 मीटर है।\nमीनार की ऊंचाई 107 मीटर इसलिए रखी गई है कि इसमें वर्ष 1071 में ब्रिटेन और तुर्कों के बीच होने वाले युद्ध में तुर्कों की विजय की ओर इशारा है। मस्जिद के आस पास 30 हज़ार वर्गमीटर के भूभाग पर गार्डन और पार्क बनाया गया है ताकि यहां आने वाले लोग पार्क का आनंद भी ले सकें। बिन अली येल्दरीम ने कहा कि इस मस्जिद से इस्तांबूल शहर की ख़ूबसूरती और बढ़ गई है।


अनिता हसनंदानी ने शेयर की लाल ड्रेस में तस्वीर, फैन्स बोले- नागिन को कर रहे हैं मिस - Entertainment news today th january anita hassanandani shares her stunning photos anita hassanandani attractive viral pictures on instagram - Latest News & Updates in Hindi at India.com Hindi\nअनिता हसनंदानी ने शेयर की लाल ड्रेस में तस्वीर, फैन्स बोले- नागिन को कर रहे हैं मिस\nAnita Hassanandani gorgeous photos: अनीता आए दिन सोशल मीडिया पर चर्चा का केंद्र बनी रहती हैं. ऐेसे में एक बार फिर अनीता की कुछ तस्वीरे सोशल मीडिया पर वायरल हो रही हैं.\nPublished: January 24, 2020 4:55 PM IST\nAnita Hassanandani Photos: छोटे परदे पर अनिता हसनंदानी (Anita Hassanandani) को खूब पसंद किया जाता है. अनिता इन दिनों एकता कपूर की सीरियल नागिन4में काम कर रही हैं. अनीता की खूबसूरती के सभी दिवाने हैं. बता दें कि अनीता आए दिन सोशल मीडिया पर चर्चा का केंद्र बनी रहती हैं. ऐेसे में एक बार फिर अनीता की कुछ तस्वीरे सोशल मीडिया पर वायरल हो रही हैं. इन तस्वीरों में अनीता बेहद खूबसूरत दिख रही हैं. तस्वीरों के शेयर करने के तुरंत बाद ही ये तस्वीरें वायरल होने लगीं. Also Read - अनीता हसनंदानी ने पहली बार मोनोकिनी में फ्लॉन्ट किया अपना बेबी बंप, शादी के7साल बाद बनेंगी मां\nAlso Read - Surbhi Chandna In Blue Saree: सुरभि चांदनी की नीली साड़ी में खूबसूरत तस्वीरें, देखकर चांद आ गया ज़मी पर\nAlso Read - अनीता हसनंदानी और रोहित रेड्डी बिता रहे हैं खुशियों के पल, घर में किसी वक्त भी आ सकता है नन्हा मेहमान\nA post shared by Anita H Reddy (@anitahassanandani) on Jan 24, 2020 at 12:08am PST\nइन तस्वीरों में अनीता दुल्हन लुक में दिख रही हैं. लाल रंग के ड्रेस में अनीता बेहद खूबसूरत दिख रही हैं. यही नहीं उनके हाथ पर R नाम का टैटू भी साफ दिख रहा है. अनीता छोटे परदे की सबसे ज्यादा चर्चित कलाकारों में से एक हैं बता दें कि अब तक अनीता कभी सौतन कभी सहेली (तनुश्री), काव्यांजलि (अंजलि नंदा), कयामाथ (स्वाति), कसम से (स्वयं), क्यूंकि सास भी कभी बहु थी (सांची), क्या दिल में है (तपुर), कहानी हमारे, महाभारत की (द्रौपदी/ पांचाली), कॉमेडी सर्कस का जादू (धारावाहिक मेजबान), फीअर फ़ैक्टर- खतरों के खिलाडी (स्वयं), अनहोनियों का अँधेरा (अनाहिता मालिक), किचेन चैम्पियनशिप (स्वयं), ये है मोहब्बते (शगुन), नागिन ३ (विशाखा) जैसे सुपरहिट सीरियल्स में काम कर चुकी है.\nA post shared by Anita H Reddy (@anitahassanandani) on Jan 23, 2020 at 7:20am PST\nबता दें कि अनीता फिल्म बॉलीवुड की फिल्म कृष्णा कॉटेज में भी काम कर चुकी हैं. यही नहीं दक्षिण भारत की कई फिल्मों में इन्होंने काम किया है. बता दें कि अनीता ने अपने करियर की शुरुआत बालाजी टेलीफिलम्स के साथ की थी. सभी तस्वीरों को अनीता हसनंदानी के इंस्टाग्राम अकाउंट से लिया गया है.\nAnita HassanandaniNaagin actress\nPublished Date: January 24, 2020 4:55 PM IST\nहिना खान की फिल्म Hacked का पहला गाना 'Ab Na Phir Se' रिलीज, इस अंदाज में आ रहीं नजर